بەهای تمەن لە بازاڕەكانی هەرێم دابەزی – تۆڕی میدیایی خەڵک\n2019/01/19 - 6:40 PM\nخاوەن نووسینگەیەكی ئاڵوگۆڕی دراو لە سلێمانی ڕایگەیاند، لەكاتی داخستنی بازاڕی ئەمڕۆی دراوەكان نرخی دۆلار بەڕێژەیەكی زۆر كەم بەرزبۆتەوە، بەڵام تمەن بەهاكەی دابەزیوە و 100 هەزار تمەن بە 10 هەزار و 650 دینار بووە.\nخاوەن نووسینگەیەكی ئاڵوگۆڕی دراو لە بازاری دۆلارەكەی سلێمانی بۆ (خەڵك) ئاشكرایكرد، بەهای دۆلار لەكاتی كردنەوەی بازاڕ تا داخشتنی تەنها 50 دینار لە بەهاكەی بەرزبۆتەوە، بەجۆرێك 100 دۆلار بە 120 هەزار و 100 دینار مامەڵەی پێوەكرا.\nوتیشی، “بەهای تمەنی ئێرانی دابەزیوە، بەجۆرێك 100 دۆلار بە ملیۆنێك و 130 هەزار تمەن بووە و هەروەها 100 هەزار تمەن بە 10 هەزار و 650 دینار بووە”.\nڕاشگەیاند، لەكاتی داخستنی بازاڕ 100 یۆرۆ بە 138 هەزار دینار و 100 پاوەن بە 154 هەزار دینار و 100 دۆلار بە 543 لیرە و 530 قروشی توركی بوو.


ڕەگەزنامە و كارتی نیشتمانی سلێمانی دەربارەی دەوام ڕوونكردنەوە دەدات – تۆڕی میدیایی خەڵک\n2020/02/29 - 8:46 PM\nبەڕێوەبەرایەتی ڕەگەزنامە و كارتی نیشتمانی سلێمانی ڕایدەگەیەنێت، كە سبەینێ دەوام ئاساییە و دەشڵێت: “ئەم هەفتەیە هەستیارە بۆ خۆپارێزی بۆیە پێویستە هاووڵاتیان سەردانی بەڕێوەبەرایەتییەكەیان نەكەن”.\nڕائید شێركۆ ئەحمەد، بەڕێوەبەری كارتی نیشتمانی سلێمانی بۆ (خەڵك) ئاشكرای كرد، كە سبەینێ یەك شەممە دەوام ئاسایە لە بەڕێوەبەرایەتی ڕەگەزنامە و باری شارستانی و كارتی نیشتیمانی سلێمانی و فەرمانگەكانی سنووری بەڕێوەبەرایەتیمان”.\nوتیشی، “بەپیێ ڕێنمایەكانی تەندروستی سلێمانی، كە ھۆشداری لە بارەی ڤایروسی كۆرۆنا دەدات، لەم ھەفتەیەدا واتا لە سبەی یەك شەممەوە، ھەفتەیەكی ھەستیارە بۆ خۆپارێزی لە ڤایرۆسەكە”.\nئاماژەی بەوەشكرد، پێویستە دانیشتووانی سلێمانی و دەورووبەری زیاتر پابەندی ڕێنماییە تەندروستییەكان بن و هاووڵاتیان بۆ خۆپاراستنی خۆیان سەردانمان نەكەن تاوەكو نەبێتە ھۆی قەرەباڵغی، بەڵكو تەنھا ئەو كەسانەی زۆر زەروورن بۆ مامەڵەی كارتی نیشتیمانی سەردانمان بكات.\nجەختیشی كردەوە، كە پێدانەوەی كارتی نیشتمانی بە هاووڵاتیان بەردەوام دەبێت.\nئەمە لەكاتێكدایە، كە بە بڕیاری بەڕێوەبەرایەتی گشتی پاسپۆرت و مانەوە و ڕەگەزنامە و كارتی نیشتمانی عیراق بۆ ماوەی هەفتەیەك مامەڵەی هاووڵاتیان ڕادەگیرێت لەپێناو دروست نەبوونی قەرەباڵغی و پاراستنی گیانی هاووڵاتیان و كارمەندان.\nبەڕێوبەرایەتی گشتی ڕەگەزنامەی هەرێمی كوردستاندەوامكارتی نیشتمانی سلێمانی\nئەمریكا داواكەی توركیا-ی ڕەتكردەوە


کۆمەڵ کەواسووری بەر لەشکر نیە ، بەڵکو کۆمەڵ ھێزێکی سیاسیە ڕەوایەتی لە خەڵکی کوردستان وەرگرتووە ، بەپێی خواستی قۆناغەکان شێوازو فۆرمی جیاوازی خەباتی پەیڕەو کردووە ، ھەوڵدان بۆ گێڕانەوەی شکۆی پەرلەمان و ڕێزگرتن لە یاساو بەرەنگاربوونەوەی گەندەڵی و بەدیھێنانی دادگەری کۆمەڵایەتی لە ئەرکە ھەنووکەییەکانی ئێستای کۆمەڵی ئیسلامییە ، داکۆکی کۆمەڵ لە کاراکردنەوەی پەرلەمان بۆ ئەوەیە کە خەڵکی کوردستان و دۆستانیشمان لە جیھاندا متمانەیان بە ھەرێم و دامەزراوەکانی - بەتایبەت پەرلەمان - بمێنێت. کۆمەڵ سەرەڕای فشارەکان بەڵام هه‌میشه بەرەی خەڵکی ھەژارو ستەملێکراوی کوردستانی ھەڵبژاردووه ، کە ئەمەش دەبێت ئەرکی ڕاستەقینەی ھەر حیزبێکی سیاسیی واقیع بین .\n2585 جار خوێندراوەتەوە


چەند میدیایەكی ئێران: جەواد زەریف دوو خانووی لە ئەمریكا هەیە\nچەند میدیایەكی ئێران ئاشکرایانکرد محەمەد جەواد زەریف وەزیری دەرەوە دوو خانوی گرانبەهای لە ئەمریكا هەیە، ئەوەش زەریفی رووبەڕووی ناڕەزایەتییەكی زۆری هاوڵاتیانی ئێران كردەوە، بە تایبەتی لە تۆڕە كۆمەڵایەتییەكاندا.\nلە ماوەی رابردوودا ویلایەتە یەكگرتووەكانی ئەمریكا سزای بەسەر محەمەد جەواد زەریف وەزیری دەرەوەی ئێراندا سەپاند‌و بڕیاریدا هەرچی موڵك‌و ماڵێكی هەیەتی لە ئەمریكا دەستی بەسەردا بگیرێت.\nلە كاردانەوەی ئەو بڕیاری واشنتۆندا، جەواد زەریف لە تویتێكیدا لە تۆڕە كۆمەڵایەتی تویتەر رایگەیاند "سزاكانی ئەمریكا هیچ كاریگەرییەكیان لەسەر خۆی‌و خێزانەكەی نابێت، چونكە هیچ موڵك‌و سامانێك یان بەرژەوەندییەكی لە دەرەوەی ئێران نییە".\nكەناڵی " ئازادی" نزیك لە باڵی موحافیزكارانی ئێران رۆژی هەینی لە ئەكاونتی خۆیدا لە تۆڕی تێلیگرام رایگەیاند جەواد زەریف دوو خانووی لە ئەمریكا هەیە.\nبەهۆی ئەو هەواڵەوە وەزیری دەرەوەی ئێران رووبەڕووی رەخنە‌و ناڕەزایەتییەكی زۆری هاوڵاتیانی ئێران بووەوە, بە تایبەتی لە تۆڕە كۆمەڵایەتییەكان‌و كەناڵەكانی " ئامەد نیوز"، "ئاوا تودەی"و " دیدنیها".\nهاوكات جەواد زەریف رووبەڕووی رەخنەیەكی زۆری بەرەی موحافیزكاران‌و توندڕەوەكانی ئێران بووە‌و رۆژنامەی " ئیعتمیادی" باڵی ریفۆرمخوازانیش ئەو ناڕەزایەتییەی بە هەوڵێك بۆ بە ئامانجگرتنی وەزیری دەرەوە تۆمەتباركرد.\nرۆژنامەی ئیعتیماد لەسەر زاری چەند سەرچاوەیەكی ئاشكرایكرد جەواد زەریف خانوی یەكەمی لە 1998 بۆ 2002 كڕیوە, كاتێك لە تیمی ئێران بووە لە نەتەوە یەكگرتووەكان‌و خانوەكەی بەناوی كۆمپانیای " میری" یەوە تۆماركردووە.\nئاماژەی بەوەشكردووە" خانووی دووەم تایبەت بووە بە نیشتەجێبوون‌و مانەوەی زەریف لە شارۆچكەی سكیردیل لە شاری نیویۆرك‌و جەواد زەریف ئەم خانووەی نەكڕیوە, بەڵكو لە 1988 ەوە بۆ 1990 بە كرێ تێیدا بووە.\nبە گوێرەی میدیاكانی ئێران نرخی خانویی یەكەم بە ملیۆنێك‌و 50 هەزار دۆلار‌و خانوی دووەم بە 480 هەزار دۆلار دەخەمڵێندرێت.\nهەتا ئێستا حكومەتی ئێران یان وەزارەتی دەرەوە هیچ روونكردنەوەیەكیان دەربارەی ئەو خانوانەی زەریف بڵاونەكردوەتەوە.


یادی٢ساڵەی ڕاپرسی لە باشووری کوردستان پیرۆزە.\nالذكرى الثانیة لاجراء الاستفتاء بجنوب كوردستان في 25/9/2017 يوم مقدس و تأريخي في نضال شعب كوردستان. The second anniversary of the referendum in southern Kurdistan on 25/9/2017 is a holy and historic day in the struggle of the people of Kurdistan\n٢٥ / ٩ / ٢٠١٧ لای من یەکێک لە پیرۆزترین ڕۆژەکانی مێژووی خەباتی کوردستانە، بە تایبەت لە باشوری کوردستان. کە لە پێشچاوی هەموو زلهێزان و میدیا گرنگەکانی جیهانەوە ٩٣% خەڵک دەنگیان بۆ سەربەخۆیی و جیابوونەوەدا.\nئەگەر جاران لە ئاست جیهاندا دوور بە دوور لە ویستەکانی گەلی کورد تێدەگەیشتن، بەڵام لەو ڕۆژەداو لە نزیکەوە بە چاوی خۆیان ڕاستییەکانیان بینی. هەروەک چاوەڕێش دەکرا کە دواتر بە گەلە کۆمەی چەند وڵاتێک کە ئێران سەرقافڵەکەی بوو، بۆ ماوەیەک ئەو پرۆسە ڕاگیراو، وەک پێشەی هەمیشەیان پەلاماری کوردستانیانداو، وایاندەزانی کە ئەم جارە ئەم بیرۆکە نەتەوەییە تەواو ڕیشەکەن دەکەن، بەڵام وەک هەمیشە پێچەوانەکەیان بینی، ئەو ڕێفراندۆمە بوو بە فایلێکی ئامادەکراو، بۆ هەر ئەگەر و هەلێکی پێشهاتی لە بواردا لە داهاتوو، کە پێویست ناکات لە باشوور دووبارە راپرسی بۆ بکرێتەوە،\nئەوانەی وا دەزانن! کە مادام لە یەکەم هەنگاوە سەرکەوتن بە دەس نەهاتووە ئیتر دونیا خراپ بووە، ئەوەش بۆچوونێکی هەڵەیە، شەرت نییە لە یەکەم هەنگاودا سەرکەوتن بە دەستبهێنرێت، یا ئەگەر بە دەست نەهێنرا، بە چۆکدا بێت. بێجگە لە نەتەوەی کورد، چەندین نەتەوەی دیکە، چەندین جارە ئەو پرۆسەیان تاقیکردووەتە وە و تێیدا سەرکەوتوو نەبوون، بەڵام کۆڵیشیان نەداوە.\nگەلی کوردیش لانیکەم نزیک بە سە ساڵە لە نێو خەباتی سەردەمیانەدایە، و بە دەیان جار لە تاقیکردنەوەی جۆرەکانی خەباتدا کەوتووە و دیسان هەستاوەتەوە. بەس ئەوەی ڕێفراندۆم یەکەمین جۆری خەباتێکی نۆێ بوو، وەک یەک ئەزموونی یاسایی ونێوەدەوڵەتییە، و بە پێچوانەوە ئەوە باشترین سەرکەوتن و دەسکەوتیشی لە مێژووەکانی ئایندەدا بە شوێندادێت.\nهەر بۆیە دەڵێم وەک کەسێکی بەشداربوو لەو ڕۆژەدا، وەک ڕێفراندۆمچییەکی چالاک بۆ هەمیشە شانازی بەو ڕۆژەوە دەکەم، ئەگەر دەجاری دیکەش ڕێفراندۆم بۆ گەلی کورد دووپات بێتەوە من لە جاران زیاتر خزمەتی پێدەکەم.\nعارف باوەجانی / ٢٤ / ٩ / ٢٠١٩\nتێ بی نی: هەر جۆرە کۆمێنتێکی بێڕێزی و تەشهیر رێگەپێدراو نییەو خاوەنەکەی لە بلۆکستان خۆی دەبینێتەوە.\nڕێکه‌و 2019-12-07 11:07:41


ڕۆشنبیری خویندنه‌وه ... كه‌ریم قه‌ڵایی\nدیاره ئه‌وه‌ی كه‌وا به‌مانای وشه خوێندنه‌وه‌بێ خوێندنه‌وه‌ی په‌رتووكه به‌دوای ئه‌وه‌شدا نامیلكه‌و گۆڤار و ڕۆژنامه‌یه، چونكه په‌رتووك له خۆیدا شێوه‌یه‌كی جوان و دڵگیری هه‌یه كه هه‌میشه سه‌رنجی مرۆڤی بۆ لای خۆی بردووه دیاره ئه‌وه‌ش به هۆكاری ئه‌و زانستیانه‌یه كه وا ناوه‌ڕۆك و له‌دووتوویی لاپه‌ڕكانیدا، ، سه‌باره‌ت به بنچینه‌ی په‌رتووك چ سه‌رچاوه‌ی گه‌ڕانه‌وه‌یه‌كی بۆ مێژووی داهێنانی و ژێده‌رێكی وانییه كه ئه‌وه پشت ڕاست كاته‌وه ته‌نها ئه‌وه‌نه‌بی كه‌وا نووسین بووه‌ته سه‌رچاوه‌ی ده‌ست پێََكی په‌رتووك ئیدی دیاره به گه‌شه‌كردنی ژیانی مرۆڤ وه‌لێ ئه‌وه‌شدا پرسی په‌رتووكشی خستووه‌ته هاوشانی و په‌ره‌ی به نووسین كۆنووس كردنی داوه له‌به‌ره‌به‌یانی مێژووه‌وه بووه به‌هانده‌ر له‌بوو پێویستی زانیاری مروَڤایه‌تی، ، شارستانیه‌تی نوی (كیشوه‌ری ئه‌مریكا) نه‌یتوانیوه ئه‌و داهێنانه شارستانیانه‌ی بگوێزرێته‌وه بۆ نه‌ته‌وه‌كانی تر دیاره ئه‌وه‌ش هۆكاری نه‌بوونی نووسینه‌وه‌ی بووه له‌و سه‌رده‌مه‌ددا كه تاكه ئامرازی گه‌یاندنی گه‌شه‌كردنی زانست و زانیاری بووه بۆیه كاریگه‌ری ته‌واوی هه‌بووه له‌سه‌ر وونبوونی تێكڕای تاقیكردنه‌وه‌كانی مرۆڤ له شارستانیه‌تی نوێدا.\nبه‌ڵام له‌شارستانیه‌تی كۆندا (ئاسیا، ئه‌فریقا، ئه‌وروپا) كه به یه‌كه‌م شارستانیه‌تی مروَڤایه تی ناوزه‌ند كراوه له‌وانه وه‌ك شارستانیه تی وه‌ك سوَمه‌ر، میدیا، دۆڵی نیل، نێوان دوو ده‌ریا، زاگرۆس، ته‌پڵوكه كانی ئیران، هند، چین) توانیویانه بگه‌نه ئه‌وه‌ی داهێنانی بۆ بكه‌ن به نووسین ئیتر یه‌كه‌م شێوه‌ی په‌رتووك به‌ئنجام بگه‌یه‌نن ئه‌ویش به‌شێوازی قوڕین و دواجار له كوره‌ی ئاگریندا بیكه‌ن به نه‌قشی نووسین هه‌روه‌ها توانیویانه له‌سه‌ر به‌ردیش كاری نووسین به‌شێوازی هه‌ڵكوَڵین بكه‌ن ئه‌وكات كاریانیش بوَئه‌وه كردووه شارستانیه‌تی جیهانی كۆن زۆربه‌ی په یام و تاقیكردنه‌وه‌كانی بگوێزێته‌وه وه‌چه‌ندین نه‌ته‌وه‌و گه‌لانی تر له جیهاندا. .\nپه‌رتووكخانه به زاراوه‌یه‌كی تر كتێبخانه بوونی له هه‌ر ماڵێكدا هه‌رچه‌نده كتێبه‌كانی نه‌خوێندرێته‌وه به‌ڵام بۆ خۆی جوانترین دیمه‌نی دره‌وشاوه‌ی سه‌ره‌نج ڕاكێشی ئه‌و جێگایه‌یه، ئێمه له‌م بابه‌ته‌دا باس له رۆشنبیری خۆیندنه‌وه ده‌كه‌ین وه لێ ئه‌وه‌شدا باس له په‌رتووك و میژووی درووستكردنی ده‌كه‌ین هه‌ڵبه‌ت په‌رتووك یه‌ك له‌و ده‌سكه‌وته مه‌زنه‌كانی مرۆڤایه‌تییه له‌مێژوودا دیاره ئاماژه به‌وه‌كراوه ئه‌وه‌ی كه‌وا له‌شارستانیه‌تی كۆندا هه‌یه ده‌بی تێكه‌ڵ به شارستانیه‌تی په‌رتووك بكرێت به هه‌موو جۆره‌كانییه‌وه چونكه به شێوه‌یه‌ك له شێوه‌كانی په‌رتووك پاڵده‌ری مرۆڤه تا بۆ ئه‌وه‌ی زانیاری لای خۆشه‌ویست بێت دیاره هه‌ر له‌و سونگه‌ی ئه‌و خۆشه‌ویستییه بووه كه چینیه‌كان بتوانن له‌سه‌رده‌می ناوڕاستدا خامه درووست كه‌ن پاشان بگویزرێته‌وه بۆ (ئاسیای ناوڕاست و رۆژهه‌لاتی ئیسلام و ئه‌وروپا) به‌دوای ئه‌وه‌دا گه‌شه‌ی ته‌واوی به‌خۆوه ده‌بینی، به‌شێوه‌یه‌كی به‌رچاو بازدانی باشی بووه له بڵاوبوونه‌وه‌و گه یاندنی زانیاری له‌وكاته‌دا، تا گه‌یشت به داهێنانی چاپه مه‌نی له‌ساڵی1557 ز له‌لایه‌ن هاوڵاتی ئه‌ڵمانی (جوَهان گونتبرك) دیاره به داهێنانی ئامێری چاپكردن كاریگه‌ری به رچاوی ده بێ كه زیاتر ریز و خۆشه‌ویستی په‌رتووك له هزری مرۆڤ دا په‌ره‌بسێنی بكه‌ونه هه‌ڵوه‌دی خوێندنه وه زوَر كردنی به رهه می په رتوك وكَوكردنی زانیاری تێیدا، ، بێگومان باسكردن له رۆشنبیری په‌رتووك گه ر لێ ئه وه‌شدا ده‌بێت ئاماژه زیاتر له مه ڕ پرسی ناوبراو له داهێنانی و دروستكردنی بكری، چونكه بابه‌ت گه لێكی ئاوها نا كرێ تێپه ڕاندی تێدا بكرێ. . هونه‌ری پێشڤه‌چوون و گڕخستنه‌وه‌ی پیشه‌سازی چاپه‌مه‌نی قوَناخێكی باشی برَیوه وه‌به‌تایبه‌تی له‌سه‌رده‌می زانستی ورده‌كاری ته‌كنه‌لوَژیادا دیاره بازدانی مه‌زن و هه‌نگاوی ئه‌كتیڤی هاوێشتووه له ژیانی چاپه‌مه‌نیدا وه به‌تایبه‌تی له‌م قۆناخه‌ی دواییدا، دیاره ئه‌وه‌ش به هۆكاری هونه‌ری ژماره‌یی هاتوه‌ته په‌ره‌سه‌ندن ده‌زگای چاپه‌مه‌نێكانی په‌رتووك به گشتی به‌شێوه‌یه‌ك كه به‌درێژایی مێژوو به خۆیه‌وه نه‌یبینیوه، ، هه‌لبه‌ته ئه‌م په‌ره‌سه‌ندنه‌یش له‌چاپ گه‌یاندنی چ وه‌ك په‌رتووك گۆڤار و ڕۆژنامه. . . . هتد وه‌هه‌روه‌ها ئامرازه‌كانی تری زانیاری له (سایتی ئه‌لكترۆنی و تۆڕی كۆمه‌ڵایه‌تی) كه‌وای كردووه ده‌رئه‌نجام له‌م سه‌ردمه‌دا ڕه‌نگدانه‌وه‌ی پۆزه‌تیڤی له‌سه‌ر پرسی كتێب و ڕۆشنبیری خۆیندنه‌وه هه‌بی دیاره ئه‌م پرسه‌ش ده‌توانرێ ڕێگه چاره‌ی بۆ بگرێته به‌ر تا بۆ ئه‌وه‌ی گه‌شه‌ی ڕۆشنبیری خۆیندنه‌وه كه له خۆیندنه‌وه‌ی په‌رتووك خۆی ده‌بینێته‌وه سه‌رله نوێ په‌ره‌پێدانی له نێوان ته‌واوی پێكهاته‌و چینه‌كانی كۆمه‌ڵگا پێبدرێ به مه‌به‌ستی زیندووكردنه‌وه‌و بڵاوه پێكردنی له پێناو به‌رز ڕاگرتن و سه‌رخستنی ڕۆشنبیری خۆیندنه‌وه له هزری تاكه‌كانی كَمه‌ڵه‌ڵگادا بۆ ئه‌وه‌ی په‌یوه‌ندی باشتریان به جیهانی خۆیندنه‌وه هه‌بێ و لێی دانه‌بڕی، ، هه‌ڵبه‌ته ئه‌فسوس ده‌بینرێ كۆمه‌ڵگای كوردیش له‌م پرسه‌دا بێ به‌ری نییه له نێوانماندا له‌م چه‌ند ساڵه‌ی دواییدا به‌ره به‌ره دوور خستنه‌وه‌ی تاكی كوردی له په‌رتووك سه‌ری هه‌ڵداوه، جا بۆیه ده‌بێژین وه‌ك ئه‌ركێكی رۆشنبیری بۆ هه‌مووان وه‌ك باوكان دایكان، ماموَستایانی قوتابخانه، ، با زیاتر ئه‌م به‌رپرسیاریه بخه‌نه ئه‌ستۆی خۆیان و هه‌وڵی بۆ چڕكه‌نه‌وه تا بۆ ئه‌وه‌ی ببنه پاڵپشتی نه‌وه‌ی نه‌وه‌ی نوێ ئاراسته‌ی خۆیندنه‌وه و خۆشه‌ویستی په‌رتووكیان بكه‌نه‌وه تاگه‌یشتن به ئاسۆی جیهانی زانستی وه هه‌روه‌ها پێویسته له شوێنه پێرۆزه‌كان، جێگا گشتییه‌كان، ده‌زگا فه‌رمییه‌كانی حكومه‌ت، ڕیكخراوه‌كانی كۆمه‌ڵگای مه‌ده‌نی بانگه‌شه‌و كاری ئه‌وه‌یان تێدا بكڕی له‌پێناو هاندانی تاكه‌كانی كۆمه‌ڵگا بۆ گه‌ڕانه‌وه‌یان به‌لای كتێب و خۆیندته‌وه‌ی دا، ، هه‌روه‌ها زۆر پێویسته له ماڵاندا له قوتابخانه‌كاندا له دام ده‌زگا فه‌رمی و نافه‌رمێكاندا و له یانه‌كاندا تا بگانه قاوه‌خانه‌كانیش په‌رتووكخانه‌یان تێدا هه‌بێ، جگه له‌و شوێنانه كه‌وا ئاماژه‌مان پێدا له سه روی هه مویانه‌وه بونی په‌رتووكخانه‌ی گشتیه له تێكڕای نه ك ته‌نها له پارێزگاو قه‌زاكاندا گرنگه له‌نه‌حیه كانیشدا بوونی هه‌بێ سه‌باره‌ت به‌م پرسه ده‌كرێ بۆ هۆشیاركردنه‌وه كوَمه‌ڵگا میدیا وه‌ك ده‌سه‌ڵاتی چوارم رۆڵی ته‌واو ببینی به‌تایبه‌تی كه‌ناڵه‌كانی ڕاگه‌یاندن تابوَ ئه‌وه‌ی كاریگه‌ری ڕاسته‌و خوَی هه‌بێ له‌هوشیار كردنه‌وه‌ی هاوڵاتیان هه‌بێ له‌كَوتایدا ده‌بێژین خوَێندنه‌وه‌ی په‌رتووكه‌كانمان به‌و ڕاده‌یه‌بێ لای تاه‌كانی كۆمه‌ڵگا وه‌كو خۆراكی ڕۆژانه بێ، وه ڕوژ به‌ڕوَژ زیاتر داكۆكی له ڕۆشنبیری خۆیندنه‌وه له‌نێو چین و توێژه‌كاندا بایه‌خی ئه‌رێنی پێبدرێ چونكه هه‌ر كۆمه‌ڵگایه‌ك به به رنامه خۆێندنه‌وه‌ی ته‌واو كامڵی هه‌بێ، ئه‌وا بێگومان رێگای خۆی بره‌و پێشكه‌وتن باش ده‌ناسێ و وه‌ك گه‌لێكی ڕۆشنبیر خوَی ده‌بینێته‌وه به سه‌ركه‌وتوی ده‌گاته ته‌واوی ئاوات و ئامانجه‌كانی.\nسه‌رچاوه: گۆڤاری (پنار) ژ 45 ساڵ 2015


<?xml:namespace prefix = o ns = "urn:schemas-microsoft-com:office:office" /> گەلێك رێگە لەبەردەماندایە بۆ قسەكردن لەسەر ئەخلاق، بەڵام پێویستە هەر لەسەرەتاوە ئەوە بزانین لەم وتارەدا مەبەستمان چییە لە ئەخلاق؟ ئەخلاق كردەیەكە كە پێویستە ئەنجامی بدەین، یان پێویستە ئەنجامبدرێت، چونكە ئەنجام نەدانی دەرچوونە لە رێسایەكی دیاریكراوی نەریتێك، ئاینێك یان هەر بیروباوەرێكی تری سیاسی و كۆمەڵایەتی فكری...كە مرۆڤ لە خودی خۆیدا وەك مەرجەعێكی رۆحی باوەری پێیەتی.\nهەڵبەت هەر دەرچوونێكیش لەو چوارچێوەیە بە نامۆبون و لەدەستدانی بەشێك لە روح تێدەپەرێت! بە جۆرێك مرۆڤ پێویستی بەوە دەبێت سەرلەنوێ بیروباوەر و باوەهێنانێكی تر بدۆزێتەوە، راستر بۆ سەرزەمینێك بگەرێت كەلە سەرزەمینی پێش لە دەستدانی ئەخلاق ناچێت!\nلەم وتارەدا مەبەستمە پەیوەندی ئەخلاق و بەرپرسیارێتی لە بازنەیەكی دیاریكراودا چربكەمەوە، هەڵبەت ئەم نوسینە هەر كات بخوێندرێتەوە بەجۆرێك لە جۆرەكان پابەندبوونە بە چركە ساتێكی مێژوویی بەرپرسیارێتی! راستر پابەندبوونە بە مانا جدیەكانی ژیانی مرۆڤەكان، ئەو مانایانەی لە جەوهەری مرۆڤدا شوێن و رووبەرێكی دیاریكراوی گەورەیان داگیركردووە كە بریتیە لە بەرپرسیارێتی. بێگومان من باروەرم وایە كۆی سیستەمی سیاسی و ئابوری و ستراكتۆری كۆمەڵگا لەسەر بنچینەی ئەخلاق دانامەزرێت، ئەگەرچی ئەخلاق بەشداریەكی كارای ئەو بوارنەش دەكات، بەڵام بە گەرانەوەمان بۆ ناخی مرۆڤ و ئەو لایەنەی پەیوەندی بە رۆح و تەماشاكردنی مرۆڤەوە هەیە بۆ خودی خۆی و دەرەوەی خۆی، ئەوا ئەخلاق یەكێكە لە سەرەكیترین ئەو فیگەرانەی دەشێت وەك فلتەر و دەروازەیەكی سەرەكی پێیدا تێپەرین بۆ ساخكردنەوەی بیروبۆچونی مرۆڤێك لەسەر داد و یەكسانی و باوەر و چاكە و ویژدان...رونتر بۆ یەكاڵاكردنەوەی حسی بەرپرسیارێتی ئەخلاقی، كە بێگومان ئەم جۆرە لە بەرپرسیارێتی لە دور و نزیك پەیوەندی بە بەرپرسیارێتی یاساییەوە نییە، خۆ ئەگەر بەرپرسیارێتی یاسایی لە رستێك یاسا و رێسادا ریزبەندبكرێت و مرۆڤ دەبێت پابەندی بێت، ئەوا بەرپرسیارێتی ئەخلاقی رێسا و یاساكانی نەونسراون و پەیوەندی دانەبراویان بە ناخ و رۆحی مرۆڤەكانەوە هەیە.\nمرۆڤ بە سروشت بونەروەرێكی كۆمەڵایەتیە، ژیانی كۆمەڵایەتی تەنها ئەو سیستەمە سیاسی و كۆمەڵایەتی و ئابوریانە رێكیان ناخات كە مرۆڤەكان ناچاردەكات دەست لە بەشێك لە ئازادی و ماف و ماندوبونیان هەڵبگرن لە پپَناو مانەوە و بەرقەراكردنی ژیان لە چوارچێوەی یاسا و سنور و سیستەمێكی جێگیردا، بەڵكو بەختەوەری و هیوا و ئومێدی خۆشنودی مرۆڤ یەكێكی ترە لە ئامانجەكانی بەردەوامی ژیانی پێكەوەیی مرۆڤەكان، ئالەم گۆشەیەوەیە بەشداری چەمكی ئەخلاق لە ژیانی كۆمەڵگا و مرۆڤەكاندا بەشداریەكی ئەبەدیە، هەڵبەت ئەخلاق یانی ژیانێك كەلەسەر بنچینەی ماف و داد و رێزگرتن و چاكەی گشتی و ئازادی...گەلێك تێرمی تر بیناكرابێت، هەر جوڵەیەك لەم فەزایەدا لە قوڵایدا بریتیە لە بەریەككەوتن لەگەڵا كۆی ستراكتۆری ئەو چەمكانەی بەشداری ژیانی ئەخلاقیانەی هەر كامێكمان دەكەن.\nهیگل لە كتێبی (مباد‌و فلسفە الحق) ئاماژە بەوە دەدات، كە ئەو باس لە (ماف یان یاسا) دەكات بۆ ئەوەنییە پێمان بڵێت رێسا مەدەنیەكان چین! بەڵكو مەبەستیەتی قسە لەسەر ئەخلاق بكات بەوەی مەنزومەیەكی فراوانتر و ئاڵۆزترە، كە بریتیە لە ژیانی ئەخلاقی مرۆڤەكان و سەرجەم مێژوو، ئەمەش لە بنەرەتدا لای هیگل بریتیە لە یەكێتی نێوان فكری و حەقیقەت. (فلسفە القانون و السیاسە عند هیجل، د.عبدالرحمن بدوی، دار الشروق الگبعە اڵاولی 1996) مەبەستمە ئاماژە بەوە بدەم لە هەر شوێنێكەوە دەستبكەین بە تەماشاكردنی ماف و چاكە و ئازادی و ئەقڵا و.. گەلێك تێرمی گەردونی تر، دواتر بە فلتەری ئەخلاقدا تێ دەپەرێت، ئەمەش بەو مانایە نا كە ئەخلاق تاكە زەمینەسازی ژیانێكی پر باوەر و بەختەوەری و ئومێدمان بۆ دابیندەكات، بەڵكو بەو مانایەی لە پشتی هەر تێگەیشتن و بیركردنەوە و هەڵسوكەوت و بریارێكی ئەقڵانی سێبەرێكی ئەخلاقی ئامادەگی هەیە كە دواتر دەشێت وەك دواهەمین فلتەر رۆڵ بگێرێت لە رووداوەكاندا.\nبە باوەری من ئەخلاقی بەرپرسیارێتی بریتیە لە باوەرهێنان بە شتێك كە دەكەوێتە ئەو دیو باوەرهێنانی ئاسایی، ڕەنگە ئەو كارەی پێویستە ئەنجام بدرێت، تەنها لەوەدا كورت نەكرێتەوە شتێك هەیە دەبێت ئەنجامی بدەین، بەڵكو شتێك هەیە پێویستە ئەنجامی بدرێت، كێشانی ئەم هێڵە بە دەورەی چەمكی ئەخلاقی بەرپرسیارێتی، لە قوڵایدا بریتی نییە لە كێشانی هەمان هێڵا بەدەوری سیاسەتدا، ئەخلاقی بەرپرسیارێتی دیاركردنی ئەو پرنسیپ و حسە زاتیانەیە كە مرۆڤ بە سروشت لە ناخی خۆیاندا جێگای بۆ كردونەتەوە، بەڵام سیاسەت مامەڵەكردنە لە دەروەی سۆز و رۆحی مرۆڤەكان، سیاسەت بریتیە لە پرسێك كە دەشێت نامومكین لە سەر ئەرزی واقع بەرجەستە بكات، بێگومان لە پرۆسیجەری پرسێكی ئاوادا (سیاسەتكردن) هەنگاو بەهەنگاو لە باوەرە رووتەكانی حسی ئەخلاقی و دەروونی مرۆڤەكان دور دەكەوێتەوە، واتە ئەوەی دەگوزەرێ لەسەر زەمینە نەك لەنێو دەرووندا، پرۆسیجەری سیاسەت بۆ وەزنكردن و دابەشكردنی خێر و شەر نییە، یان جوانی و ناشرینی، راستر سیاسەت بریتی نییە لە پرۆسیجەری بەشینەوەی كینە و لێبوردەی، ئەوەندەی پرسێكی رێكخەری كۆی كۆمەڵگایە بە پنتەكانی دەسەڵاتیشەوە، هەمیشە لە پرۆسیجەری سیاسەتكردندا پرس بە بنەما ئەخلاقیەكان ناكرێت، واتە ئەو سیاسیەی بڵێت ئێمە پارێزگاری لە فڵان ئەخلاق یان بە فیسار حسی ئەخلاقی دەست بەو كارە دەكەین، ئەمە جگەلەوەی هەڵەیەكی مەنهەجی و درۆیەكی ئاشكرایە، لە هەمان كاتدا تێ نەگەیشتنە لە جیهانی پەیوەندیە ئاڵۆزەكانی سیاسەت، بەڵام دەشێت سیاسیەك لە ناخ و رۆحی خۆیدا پارێزگاری لە جۆرێك ئەخلاقی هەڵسوكەوت و بەرپرسیارێتیەكانی خۆی بكات، دەشێت سیاسیەكمان هەبێت حس ئەخلاقی خۆی رێگەی پێنەدات هەندێك بریار و كردە جێ بەجێ بكات ئەگەرچی زەمینەیەكی لەباریش هەبێت بۆ جێ بەجێكردنی، كاتێك دەبینین سەركردەیەكی سەربازی یان سیاسی حزبێك دەست لە پۆستەكەی دەكێشێتەوە بەهۆی دەركردن یان جێ بەجێ نەكردنی بریارێك، ئەگەرچی توانای جێ بەجێكردن و تێپەراندیشی هەیە، بەڵام ئەوە ویژدان و حسی ئەخلاقی ئەو كەسەیە رێگرە لەوەی لەگەڵا شەپۆلێكی نارێك یان جۆرێك لە ناعەدالەتی تێپەرێت و دەست لە پۆستەكەی هەڵدەگرێت، جوانی ئەو چركە ساتە لەوەدایە ئەو كەسە دەزانێت بە دوور كەوتنەوەی ئەو، كەسێكی تر جێگەی دەگرێتەوە و هەمان ئەرك جێ بەجێ دەكات، بەڵام ئەوەی ئەو كەسە ئاسودەی دەكات بەشداری نەكردنە لە فۆرمەلەكردنی بریارێك یان جێ بەجێكردنی كارێك كە ئەو دەزانێت ئەوە لادانە لەو بیروباوەرە ئەخلاقیەی كە ئەو لە ناخی خۆیدا باوەری پێیەتی.\nراستیەكەی ئەخلاقی بەرپرسیارێتی، بە تایبەت لە فەزای سیاسیدا، لە دەركردن و جێبەجێكردنی بریار و ئیدارەدانی ململانێ و بارودۆخەكەدا بەرجەستە نابێت، ئەگەرچی ئەوەش دەزانین سیاسەت بریتیە لە كاركردن بۆ چاكەی گشتی، كەلە قوڵایی ئەم پێناسەیەدا رەهەندێكی فەلسەفی ئەخلاقی ئامادەگی هەیە، بەڵام ئەخلاقی بەرپرسیارێتی بریتیە لە هەستێكی قوڵی مرۆڤ بەرامبەر دۆخێك یان چركە ساتێكی مێژوویی كە كەمتر لە بەرپرسیارێتیە یاسایی و رەوایەتیەكاندا بەرجەستەدەكرێت، شتێكە بەوەی هەر قسەكردنێك لەسەر ئەخلاق دەبێت بەو فلتەرەدا تێپەرێت كە بریتیە لە حسی بەرپرسیارێتیە بەرامبەر خود.\nمەریوان عەلی، سەرنوسەری گۆڤاری رۆشنگەری


ئەنجومەنی سندوقی خانەنشینی حکومەتی هەرێمی کوردستان یەکەم کۆبوونەوەى ئەنجامدا و چەند بڕیارێکى دەرکرد.\nبەپێی راگەیەنراوێکى وەزارەتى دارایی (22ی کانونی یەکەمی 2021)، ئەنجومەنەکە بڕیاریداوە هەماهەنگی بکات لەگەڵ دەستەی خانەنشینی نیشتمانی و سندوقی خانەنشینی حکومەتی عێراقی فیدرال بۆ سوود وەرگرتن لە ئەزموونی ئەوان لە چۆنیەتی بەڕێوەبردنی سندوق و پشت بەستن بە شارەزاکانیان لەم بوارە.\nسەر لە بەیانی ئەمرۆ چوار شەممە ڕێکەوتی 2021/12/22، بە مەبەستی دەست بەکاربوونی ئەنجومەنی سندوقی خانەنشینی لە بەڕێوەبەرایەتی گشتی خانەنشینی حکومەتی هەرێمی کوردستان، یەکەم کۆبونەوەی ئەنجومەنی ناوبراو بە بەشداری هەموو ئەندامانی ئەنجومەنەکە بەڕێوەچوو.\nشایەنی ئاماژە پێدانە: ڕێکەوتی 2021/12/22، هاوکاتە لەگەڵ دەست بەکاربوونی ئەنجومەنەکە، لەمیانی بەڕێوەچوونی یەکەم کۆبوونەوەی ئەنجومەنی سندوقی خانەنشینی چەند بڕیار و ڕاسپاردەیەکیان خستەڕوو بە مەبەستی بەرەوپێش بردنی کارەکانیان لە ئەنجومەنەکە.\nبڕیاردرا ئەنجومەن هەماهەنگی بکات لەگەڵ دەستەی خانەنشینی نیشتمانی و سندوقی خانەنشینی حکومەتی عێراقی فیدرال بۆ سوود وەرگرتن لە ئەزموونی ئەوان لە چۆنیەتی بەڕێوەبردنی سندوق و پشت بەستن بە شارەزاکانیان لەم بوارە.\nئەوەی ماوەتەوە بڵێین: ئەندامانی بەڕێوەبردنی ئەنجومەنی سندوقی خانەنشین لە (9) کەسی تایبەتمەند پێک هاتووە، لە هەریەک لە (وەزارەتی دارایی و ئابووری و بانکی ناوەندی عێراق/لقی هەرێمی کوردستان و وەزارەتەکانی پلان دانان و پێشمەرگەو ناوخۆ و ئەنجومەنی ئاسایش) سەرپەرشتی دەکەن.\nوەزارەتی ناوخۆی هەرێم بڕیار لەسەر گرێبەستی ئەلکترۆنی دەدات\n2022.01.08 - 22:10


رێگای كفری-خورماتو كەڵكی هاتوچۆكردنی لەسەر نەماوە\n04:53 - 04/10/2018\nهاوڵاتیان: تا ئێستا هیچ لایەنێك خۆی ناكات بە خاوەنی و رێگاكە نۆژەناكرێتەوە\nرێگای كفری-خورماتو بە درێژایی رێگاكە چەندین چاڵ و چۆڵ و ریگڵەی تێدایە و كەڵكی هاتوچۆكردنی لەسەر نەماوە.\nهاوڵاتیان و شۆفێرانیش ئاماژە بەوەدەكەن، ئەگەرچی رێگاكە كەوتوەتە نێوان هەرسێ پارێزگای دیالەو سەلاحەدین و كەركوك، بەڵام تا ئێستا هیچ لایەنێك خۆی ناكات بە خاوەنی رێگاكەو نۆژەناكرێتەوە.\nئەم رێگایە لە نێوان كفری و خورماتودایە، هەندێك لە هاوڵاتیان بەخراپترین ڕێگای هاتوچۆی عێراقی دادەنێن.\nبەدرێژایی 30 كیلۆ مەتر تەواوی رێگاكە بووەتە چاڵێ گەورە و كەڵكی هاتوچۆكردنی لەسەر نەماوە، ئەگەر چی كەوتوەتە نێوان سێ پارێزگاوە، دیالە و سەڵاحەدین و كەركوك، بەڵام هەمو لایەنە حكومییەكان فەرامۆشیان كردووە، بۆیە خەڵكەكە روی دەمیان لەحكومەتی هەرێمە، چارەیەك بدۆزێتەوە،\nرێگاكە هاتوچۆی بازرگانی لەسەرە، ناوچەكانی هەرێمیش بە بەغداد و كەركوك و دیالەوە دەبەستێتەوە، بۆیە هاتوچۆی قەرەباڵغی لەسەرەو حكومەتی هەرێم و ناوەندیش هیچ هەنگاوێكیان نەناوە بۆ چاككردنی رێگاكەو بەڕێوەبەرایەتی هاتوچۆی گەرمیانیش دەڵێت، ئەوەی لە ئەستۆی ئێمەدایە تەنها ڕێنمایی كردنی هاچۆكارانی ئەو رێگایەیە.\nخراپترین روداوەكانی هاتوچۆ لەم رێگایە تۆمار دەكرێت، تەنها لە ماوەی 7 مانگی رابردودا بەهۆی روداوەكانەوە 7 كەس بونەتە قوربانی و 8 كەس برینداربوون، لە كاتێكدا چوار ساڵ لەمەوبەر قوباد تاڵەبانی جێگری سەرۆكی حكومەتی هەرێمی كوردستان لەسەردانێكیدا بۆ قەزای خورماتوو ، بەڵێنی چاككردنەوەی جادە و شەقام و ڕێگاو بانەكانی خورماتووی دا، بەڵام وەك هەمیشە ئەو بەڵێنانەش چونەتە پاڵ بەڵێنە بێ كردارەكانی تر.\n2013 جار خوێندراوەتەوە


ئه‌نجومه‌نی پارێزگای سه‌ڵاحه‌دین ئه‌نجامدانی ریفراندۆمی له سنووری پارێزگاكه ره‌تكرده‌وه - Kirkuknow\nئه‌نجومه‌نی پارێزگای سه‌ڵاحه‌دین ئه‌نجامدانی ریفراندۆمی له سنووری پارێزگاكه ره‌تكرده‌وه\nسه‌ڵاحه‌دین، 13-9-2017، ئه‌نجومه‌نی پارێزگای سه‌ڵاحه‌دین ئه‌نجامدانی ریفراندۆمی له‌سنووری پارێزگاكه ره‌تكرده‌وه فۆتۆ: راگه‌یاندنی ئه‌نجومه‌ن\nئه‌نجومه‌نی پارێزگای سه‌ڵاحه‌دین، به زۆرینه‌ی ده‌نگ ئه‌نجامدانی ریفراندۆمی له سنووری كارگێڕی پارێزگاكه ره‌تكرده‌وه، ئه‌وه‌ش له كۆبوونه‌وه‌یه‌كدا كه ئه‌مڕۆ چوارشه‌ممه به‌ڕێوه‌چوو.\nله به‌یاننامه‌یه‌كی ئه‌نجومه‌نه‌كه‌دا كه له په‌یجی فه‌رمی راگه‌یاندنی ئه‌نجومه‌نی پارێزگای سه‌ڵاحه‌دین بڵاوكراوه‌ته‌وه، هاتووه “دوای خستنه‌ده‌نگدانی پرسی ئه‌نجامدانی ریفراندۆم له سنووری پارێزگای سه‌ڵاحه‌دین، ئه‌نجومه‌نی پارێزگاكه به زۆرینه‌ی ده‌نگ بڕیاریدا له‌سه‌ر ره‌تكردنه‌وه‌ی ئه‌نجامدانی ریفراندۆم بۆ سه‌ربه‌خۆیی كوردستان له سنووری كارگێڕی پارێزگای سه‌ڵاحه‌دین”.\nهه‌روه‌ها جه‌خت له‌سه‌ر مافی چاره‌نووسی “برایانی كورد” كرا‌وه‌ته‌وه، ئه‌وه‌ش به‌پێی رێكاره ده‌ستوورییه‌كان و هاتووه “ریفراندۆم له ناوچه‌كانی خۆرهه‌ڵاتی پارێزگای سه‌ڵاحه‌دین ره‌تده‌كه‌ینه‌وه“.\nقه‌زای دوزخورماتوو، تاكه قه‌زای جێناكۆكه له سنووری كارگێڕی پارێزگای سه‌ڵاحه‌دین و ده‌كه‌وێته خۆرهه‌ڵاتی ئه‌و پارێزگایه، به‌پێی بڕیاره‌كه‌ی هه‌رێمی كوردستان ریفراندۆم ده‌یگرێته‌وه.\nمه‌لا حه‌سه‌ن، تاكه نوێنه‌ری كورد له ئه‌نجومه‌نی پارێزگای سه‌ڵاحه‌دین به (كه‌ركوك ناو)ی وت “من بایكۆتی كۆبوونه‌وه‌كه‌م كرد، ئه‌نجومه‌نی پارێزگای سه‌ڵاحه‌دین بانگهێشتی ئه‌نجومه‌نی قه‌زای دوزخورماتووی كرد بۆ تاوتوێكردنی پرسی ریفراندۆم، به‌ڵام عه‌ره‌ب و كورده‌كانی ئه‌نجومه‌نی قه‌زاكه ئاماده‌نه‌بوون به‌شداریی له كۆبوونه‌وه‌كه‌ی ئه‌نجومه‌نی پارێزگای سه‌ڵاحه‌دین بكه‌ن”.\nوتیشی “دۆخی دوزخورماتوو ئارامه‌و كۆمسیۆنی باڵای سه‌ربه‌خۆی هه‌ڵبژاردن و راپرسی له هه‌رێمی كوردستان ئاماده‌كارییان بۆ ریفراندۆم كردووه‌و نوسینگه‌یان كردۆته‌وه”.


جه‌نگ ناونى ئاشورى و نه‌ستورێ و ميرنشينى بۆتان و بادينان - شـه‌فـه‌ق نيـوز\nجه‌نگ ناونى ئاشورى و نه‌ستورێ و ميرنشينى بۆتان و بادينان\nشه‌فه‌ق نيوز/ ئاشوريه‌يل له‌ناوچه‌ى هه‌كارى وه‌ل نه‌ستوريه‌يل و كلدانيه‌يل و ئێزيده‌يل نيشته‌جێ بوين، وه‌دريژايى مێژوو ئى ملله‌ته‌يله وه‌ل كورد په‌يوه‌ندى خاس داشتن، ئه‌يانيش له ناوچه‌گه نيمچه سه‌روه‌خوه‌ييگ داشتن و خوه‌يان ده‌سڵات وه‌ڕيه‌و برديان ك له‌لايه‌ن ده‌سڵات عوسمانيه‌و وه‌پيان درياوێد. ده‌سڵاتيگ تيوكراسى داشتن، وه‌و مانا پياوه‌يل ئايينييان فه‌رمانڕه‌واييان له ژويه‌ر ئه‌وانه ك فه‌رمانڕه‌وايى كريان كه‌شيگ بوێ وه‌ناو مار شه‌معون ك وه مليگ ناسريا.\nله سه‌ره‌تاى سه‌ده‌ێ 19 كيشمه‌كيش ناونى روسيا و بريتانيا له ناوچه‌گه ره‌سوێده راده‌يگ ك هه‌ردوگلا وه ته‌واوى له ده‌وڵه‌ت عوسمانى ده‌ور خوه‌يان نيشان ديان و رووسه‌يل له‌ڕێ ئه‌رمه‌نيه‌يله‌وه‌و بريتانيانيش له‌ڕێ ئاشورى و ئێزيديه‌يله‌و هه‌وڵ ئه‌را خوه‌يان ديان.\nروسيا تويه‌نست چه‌ن شوونيگ له ده‌وڵه‌ت عوسمانى له ناوچه‌يل ئازه‌ربايجاان و ناوچه‌يل كوردستان رۆژژهه‌ڵات بخاده ژير ده‌سڵات خوه‌يه‌و! وه يه‌يش ترس له بريتانيا نيشت كه هندستان داگير كردوێد ئه‌را ئه‌وه‌گ نفوز خوه‌ى له‌ورا له‌ده‌س نه‌يه‌ێد ده‌وڵه‌ت عوسمانى هان دياد ك يه‌كێتى خاك خوه‌ى مقه‌يه‌تى بكا، ك روسيا تواست بايده ناوچه‌يل هه‌كارى و ده‌سڵات عوسمانييش وه هه‌ل زانسته‌ى وه‌ناو مقه‌يه‌تيكردنخاك خوه‌ى په‌لامار ناوچه‌يل هه‌كارى و ئامێدى و ناوچه‌يل ده‌ورگردى بيه‌ێد ك وه ميرنشينى بادينان ناسرياوێد.\nئمجا سوپاى عوسمانى وه سه‌رۆكايه‌تى محه‌مه‌د پاشا بێره‌قدار كه‌فه ڕێ تا ناوچه‌ى بادينان بگرێد، وه‌لێ وه‌خيگ زانريا ك سوپاى عوسمانى وه‌ره‌و ئامدێ كه‌فته‌سه ڕێ، مير ئماعيل ك مير ئامێدى بوێ داوا له هووزه‌يل ئه‌و ناوچه كرد سوپايگ ئه‌راێ ئاماده بكه‌ن.\nمیر به‌درخان و میر نوره‌ڵڵا به‌گ هه‌کاری داوا له مار شه‌معون كردن ك سه‌ر وه ميره‌يل هه‌كارى بوێ ده‌سميه‌ت مير ئسماعيل بيه‌ێد، چوينكه مار شه‌معون له‌ژير ده‌سڵات قه‌ڵه‌مڕه‌وى مير هه‌كارى بوێ ك بايه‌سه سوپاى ئاشورى دژ عوسمانيه‌يل ئاماده بكا، وه‌لێ مار شه‌معون ك كاريگه‌رى قونسوڵيه‌ت بريتانيا له‌بانى بوێ و خوه‌يشى كه‌سيگ ئايينى نه‌سرانى بوێ، ئه‌مريكايش چه‌ن خوه‌ندنگايگ ئۆرتۆدكس واز كردوێد هاوكارى ته‌واويگ له رۆژاوا وه‌رگرتياد په‌يوه‌نديى وه بريتانياوه بوێ و داواگه‌ى نوروڵڵا به‌گى و مير به‌درخان ره‌ته‌و كرد و نه‌چيه ته‌نگيانه‌و، له‌ساڵ 1841 زايينى وه ئاشكرا داوا له حكومه‌ت بريتانيا كرد پشتگيريى بكا و ده‌سميه‌تى بيه‌ێد.\nئه‌را ماوه‌يگ روسيا له ناوچه‌گه دويره‌و كه‌فت، ئارامييگ له‌و لايه‌نه‌و په‌يا بوێ، ئه‌ويش له‌وه‌ر ئه‌وه‌گ روسيا زياتر تواسياد له هندسانه‌و نفوز بريتانيا كزه‌و بكا.\nمار شه‌معون نه‌سرانی ك له ولایه‌ت موسڵه‌و پشتگیرى کرياو له لایه‌ن ئه‌مریکاو بریتانیاوه ئه‌را جه‌نگ دژ کورده‌يل ئاماده كريا .. ميرنشينى هه‌کاری تواسيان چه‌ن جاريگ په‌يوه‌ندى ناونى مار سه‌معون وه‌ل خوه‌يانا ئاساييه‌و بكه‌ن، وه‌لێ مار شه‌معون نه‌ك هه‌ر رازێ نه‌وێ، به‌ڵكوو په‌لامار كورديش داو له‌ساڵ 1841-1843 زايينى چه‌ن جاريگ په‌لامار ناوچه‌يل هه‌كارى دا و بڕێگ له مه‌ردم ناوچه‌گه كوشت و هه‌زارانيش ده‌روه‌ده‌ر كرد. له سه‌ره‌تاى ساڵ 1843 زايينى مير هه‌كارى داواى دانيشتن وه‌ل مار شه‌معون كرد له‌وه‌ر ئه‌وه‌گ كيشه‌يليان وه گفتگوو چاره‌سه‌ر بكه‌ن و واز له دژايه‌تى يه‌كترى بارن.\nباجه‌ر ده‌سميه‌تده‌ر قونسڵ بريتانيا ئاماده بوێ و له وه‌خت هاتن نوێنه‌ر مير هه‌كارى برارزايگ مار شه‌معون وت: خاوه‌ن خوه‌مان و وڵاتمان ئى پياوه‌سه(ئاماژه ئه‌را بادجر كرد). ئمجا مير هه‌كارى هه‌ناى نائومێد له‌وه ئه‌دێ ك مار شه‌معون مل ئه‌را ئاشتى بيه‌ێد داوا له مير به‌درخان ئه‌كا ده‌ميه‌تى بيه‌ێد ئه‌را يه‌كلاكردنه‌وه‌ى ئه‌و كيشه.\nوه‌لێ زويتر مار شه‌معون په‌لامار قه‌ڵايگ كورده‌يل داوێد، ك ئه‌را ماوه‌ى چه‌ن مانگيگ بوێ ده‌ورى داوێن و خه‌ريك بوێ له ورسگيا بمرديان، له‌يرا مێژوونويسه‌يل ئويشن: ره‌وانه‌كردن نوێنه‌ر مير هه‌كارى ئه‌را لاى مار شه‌معون له‌وه‌ر ئه‌و كيشه بويه ك واز له‌و مه‌ردمانه بارێد ك له‌و قه‌ڵا ده‌ور درياوێن، وه‌لێ ديار بوێ هه‌وڵه‌گه بى سوود بويه‌و مير به‌درخان ناچار بوێ كه‌سيگ له پياوه‌يل خوه‌ى كلكرد ك سوپاسالار به‌درخان بوێ و كه‌سيگ ئازاو قاره‌مان و چه‌و نه‌ترس بوێ و ناوى زه‌ينه‌ڵ به‌گ بوێ، به‌درخان سوپايگ ئه‌راى ئاماده كرد له 26 هه‌زار كه‌س ئه‌را ئاقڵكردن مار شه‌معون! مێژوونويسه‌يل ئويشن: سوپايگ ئازاو زيره‌ك و چه‌و نه‌ترس بويه ك كه‌فتنه‌سه رێ و بريتانيايش داوا له والى موسڵ كرد ك ناوى محه‌مه‌د پاشاى كريتلى بوێ ده‌سميه‌ت مار شه‌معون بيه‌ێد، والى زانست ك ده‌سميه‌تداين مار شه‌معون ده‌سڵات يه‌يش كزه‌و ئه‌كا، هه‌ر وه‌و خاتره قسه‌ى بريتانيا وه‌گووش نه‌گرت، دوياخر داوا له ئه‌فسه‌ريگ سيخوڕ بريتانيا كرد له روژهه‌ڵات ناوڕاس ك ناوى شيل بوێ تا داوا له ئيران بكا به‌ڵكو داوا له مير به‌درخان بكا مار شه‌معونن له‌ناو نه‌وه‌ێد.\nسوپاى مير به‌درخان تويه‌نست سوپاى شه‌معون وه ته‌واوى بشكنێد، مار شه‌معون هه‌يواى ئه‌را موسڵ و له‌لاى قونسڵ بريتانيا له موسڵ خوه‌ێ شارده‌و.\nجه‌نگ كوتايى هات، وه‌لێ بويه هووكار ئه‌وه‌گ بريتانيا و فره‌نساو ئه‌مريكا بكه‌فنه پيلانگه‌رى له ميرنشينى به‌درخان، دى له‌يوا باس كرديان ك گوايا 60 هه‌زار كه‌س ئاشورى له‌و جه‌نگه وه‌ده‌س موسڵمانه‌يل كورد كوشيانه! يه‌يش له راسيه‌و فريه دويره، چوينكه ئه‌وه‌گ له‌و جه‌نگه كوشياو زه‌خمدار بوێ وه موسڵمان و ئاشوريه‌و نه‌ڕه‌سياده هه‌زار كه‌س، وه‌لێ ئه‌را جويلانن ئحساس و سووز مه‌ردم له‌يوا بڵاوه‌و كريا ك كوشتاريگ فريه له ئاشوريه‌يل كرياگه تا ره‌سيه ئه‌وه گشت جاده‌ى ئۆرپايش جويلانن و فشار خستنه بان ده‌سڵات عوسمانى ئه‌را ئه‌وه‌گ جه‌نگ بووسنێد و په‌لامار ميرنشينى بۆتان بيه‌ێد.\nد. عوسمان عه‌لى


ئاکۆ برایم : بۆ فریشتەى ون ، سەرابى عیشق . – WTARIKURD\nئاکۆ برایم : بۆ فریشتەى ون ، سەرابى عیشق .\nئەوەى کە ئاسودەیم پێ دەدات و هێمنیم پێدەبەخشێت تۆیت ، لەبەر ئەوەى چ تۆ چ من لەراز و نیەتى دڵى یەکترى دەگەین و، خویندنەوەمان بۆ ئایدیا و هزرى یەکدى هەیە . هەر ئەمەشە کەوا دەکات زیاتر و زۆرتر بمەوێت بمناسیت و ئەوەى کە مەبەستمەو پێم راگەیاندویت لەئایندەدا ببەئامانەتەوە بیگەیەنیت .\nژن ، بەلێ ژن ، رەگەزى مێینە ، لاى من جوانترین مەخلوقی خوداییە ، ئەبێت ئێمەی ( پیاوان) سوپاس و ستایش و کڕنۆش بۆ دروستکەرى بەرین ، لەبەر ئەوەى پاکى ، جوانى ، وەفا ، خۆشەویستى ، عیشق ، لێبوردەیى ، بەخشندەیى ، دایکایەتى ، میهرەبانى، سۆز ، بەزەیى ، و…. هەتا بیڵێم وشە ڕیزکەم هەست دەکەم هیچم نەوتوە . هەزاران و ملیۆنان سیفەتى جوان و ناوازەى تریش لەتاکە یەک ژندا بەرجەستە دەبن..\nمن هەست دەکەم ژن بەشێک بێت لەنور و رۆحى خودا ، بۆیە ئەوەندە مەزن و بەخشندە و پایەدارى کردووە ، رەنگبێت هەر لەبەر ئەوەش بوبێت کە خودا پێغەمبەرایەتى بەژنان نەبەخشیوە ، چونکە زۆرى خۆش ویستون و رێزو گەورەیى لێناون ، حەزى نەکردووە ، هیچ کام لەوانە روبەروى توندو تیژى و رەخنە و دەربەدەرى ببنەوە .. بەدەر لەوەش خوداى گەورە زانیویەتى کە ژنان سۆز و هەست و بەخشندەیى و میهرەبانیان بێ سنورە و ، ناتوانن وەکو پێغەمەبەرەکانى دیکە زەبر و زەنگ و شەریعەت و ئەحکام بەسەر خەڵکیدا بچەسپێنن ، بۆ ئەوەش نەیخستونەتە ژێر ئەو بارە سەختەوە .. لاى من ئەوە لەخۆشەویستى و رێزى بێ پایانى یەزدانە بۆ ئێوەى ژن و ئێوەى سروشت و ئێوەى کەون . نەک بەوەى کەسانى بەجەستە و سمێڵ پیاو و بەهزر گەلۆر دەڵێن: ژن زەعیفە و بێ دەسەڵات و چى و چى یە ؟؟ . بەڵام بیرمان نەچێت بارتەقاى ئەوەش یەزدانى مەزن ، هەر وازی نەهێناوە ، گەورەترین شکۆى بەژن داوە ئامینە و عایشە و مریەم نموونەى ئەو راستیەن، لەوەش زیاتر پایەدارى دونیا، پێغەمبەرى ناچار کردوە کە ئەو بەهەشتەى کەوا ئێمەو مانان بەساڵان و ئیتاعەت ئەکەین و، بەهەزاران میل دەبڕین بۆ حەج و پاکبوونەوەى جەستەو رۆحمان ، زۆربەى کات بە مانگ بە رۆژو دەبین و هەرچى ئەرک و واجیبێکى ئیسلامى و دینى یە پەیرەوى دەکەین، تەنها بۆ خاترى ئەوەى، نەک بەهەشت بگرە لە سزاو دۆزەخ بەدوور بین. کەچى ئێوەى ژن،ئێوەى خۆشەویستى خودا ، بەهەشتى بۆ ئاوەڵاکردون هێندە ئەو فیردەوسەى بێ بایەخ کردوە بۆتان کە خستویەتیە ژێر پێتان.\nمن عاشقم زۆر عاشقم ، عاشقى ژن ، عاشقى میهرەبانى ژن ، عاشقى جوانى ، عاشقى سۆز وئەوینى ژن.. عیشقێک ئاوێتە لە رۆح وجەستە ، نە بەتەنیا بۆ ژنێک یان کەسێک ، بەڵکو بۆ هەموو ژنێک ، هەرچى ژن هەیە لاى من جوانە ، پاکە ، ئازیزە ، هەست ناسکە . پیرۆزە.\nتۆ دەزانیت بەپێچەوانەى هەمو گەنج و هەرزەکارێک من لەهەرەتى لاویشما عاشق نەبووم ، عیشق بازیشم نەکردوە ، نەک لەبەر ئەوەى ترسنۆک بووم ، یان نەمزانیوە ، یان بێ هەست و دڵ مردوو بووم ، نەخێر ، من هەمیشە لەوە ترساوم کە نەتوانم ببمە هەڵگرى ماناى بەرز وجوانى ئەو عیشقە ، بەهۆى سەرەڕۆیى و هەرزەکاریى ونەفامیەوە ، ئەو وشە بەرزو جوانە سوک وبێ بایەخ بکەم .\nچۆن دەبێت و دەکرێت من و تۆ لەبەرامبەر کەسێک عیشق بازى بکەین ، لەکاتێکدا ئەو بۆخۆى دروستکەرى عیشق و هەوێنى ئەو رۆحە بێگەردەیە ، بەسۆز و ئەوین و موحیبەتى بارانى عەشق ببارێنێت بەسەر دونیاى خاڵى لە سۆز و ئەوین و جوانى دا ، چۆن دەتوانم و دەکرێت ، منێکى نابەڵەد ئەو سارا کاکى بەکاکى یە ، بە دوو وشە و چۆڕێک هەستى ساردو سڕ بکەومە بەرامبەرى . خوداش ئەو نابەرابەریە قبوڵناکات ، بۆیە نەمکرد .\nعیشق لاى من ئاوێتە بون و رۆچوونە بەناخ دا و توانەوەیە لە ئاست ئەو شتەى عاشقى دەبیت ، بۆى دەسوتێیت ، جا عیشقەکە ، کچە ، شیعرە ، حەز و خولیایە ، گرنگ ئەوەیە عاشقێکى سۆفیگەرانە و عاریفانە بێت ، بۆى بسوتێیت و شەو تابەیان بۆى لەخەڵوەتا بیت ، شەم ئاسا ببیت بەقەرەبرووت ، گیان ورۆحى بۆ فیداکەى ، من ئەو شتانەم هیچى تیا بەرجەستە نەبووە ، بۆیە نەموێراوە دوور و نزیک توخنى عیشق بکەوم .\nتۆ دەزانیت هاوتەریب لەگەڵ گەورە بوونى ژیان و دونیاو سەرهەڵدانى نەوەى نوێدا ، عیشق بچوک وبچوکتر ئەبێت ، من زۆرجار پێکەنینم دێت کاتێک باسى کچێک یان کوڕێک دەکەن ، دەڵێن فڵان کەس عاشق بووە ، کەوتۆتە داوى عیشقەوە ، عەشقێکى درۆزنانە عیشقێکى پڕ لەفێڵ وپیلان ، عیشقێک تەنها بۆ دەستکەوتنى نیگایەک یان ماچێک یان جێژوانێک، یان بۆ بەژن وباڵاو چاو و دەمو لێوێک.. ئایا ئەمە عیشقە یان فریودانە ؟ هەرکات باسى عیشق و عیشقبازى دێتە گۆڕێـ مەم وزین و وەلى دیوانە وشەم .. مان بیر دەکەوێتە ، عاشقى راستە قینە ئەوان بوون ، ئەوان ماناى عیشقیان زانیوە ، ئەوان جوانى و هەقیان بەعیشق داوە ، نەک عاشقەکانى ئەم دەورو زەمانە کە بەمۆبایل و مەسیج و چات و چى و چى ئەوعیشقەیان هەراج کردوە ، تۆ خۆت باش گوێبیستى شیعرە جوانەکەى وەلى دیوانە( هەى شەمى شەوان بویت ) کە گوێت لێدەبێت بەبێ ئەوەى عاشقیش بیت ، یان هەست بە دوراییەکان و قرچە و ناڵەى ئەو عاشقە بکەیت ، دڵ و هۆش و دەمارت دەبزوێت ، چێژ و لەزەت و خۆشى لەو عیشقە ناکامە وەردەگریت ، کە دوور ونزیک پەیوەندى بەتۆوە نى یە … عیشق ئەبێت وابێت ، ئەوان رێز و قەدریان بەعیشق داوە . نەک ئێمە ومانان… جوانى ئەو عیشقەیان لەچیدا بووە ، گەیشتۆتە خاڵى کۆتایى و ترۆپک ، خۆ گەر بهاتایە ، بەمرازى دڵ بگەیشتنایە و بۆیەکترى ببوونایە ، عیشقەکەیان ئەرزشى سووتوە جگەرەیەکى نەدەبوو.. وەکو ملیۆنان دڵدارى ئەم سەردەمە دەچوونە پەراوێزى ژیانەوە.\nعیشق لاى من تا ئەورادەیە پیرۆز و بەرز و پڕ مانایە کە خاڵى نەبێتەوە ، ئاهـ و حەسرەتى پەنگ خواردولەناخەوە قوڵپ بدات ، پشکۆیەکى داگیرساو بێت بۆ هەتایە بگەشێتەوە ناڵە و نێڵەى بگاتە عەرشى عەزیم تا قیامەت بەو کەفو کوڵەوە بمێنێتەوە .. من چى لەعیشقێکى درۆزنانە بکەم ، کاتێک کەسێک بۆخاترى بەریەک کەوتن یان غەریزەیەک ، خۆى دەکات بەعاشقى بەرامبەرى و هەزار و یەک مەرایى و مامە حەمەیى بۆ دەکات ، تەنها بۆ مەبەست و پێگەیشتنى ؟!! جوانیەکەى عیشق لەوەدایە بە بەرامبەرەکەت نەگەیت و ، ئەو عیشقە لەناو دڵ و دەروندا پەنگ بخواتەوە ، ئاوێزانى رۆح و جەستەت بێت و شەو رۆژ بەخەیاڵى ئەو بتلیێتەوە ، مەحوى ئاسا بڵێت\nلەسەر خۆچوونە ، شەیدا بوونە ، قوڕپێوانە ، سوتانە\nهـەتـا مـردن مـوحیبـەت ئـێشى زۆرە ریـزى لـێدەگـرم\nعیشق وەکو دوو جەمسەرەکەى کارەبا وایە ، کاتێک شان بەشانى یەکترى رێدەکەن جوانى وروناکى دەبەخشن ، بەڵام هەرکات بەریەک کەوتن رووبدات ، ئەوکاتە ئەو عیشقە لەجێدا دەمرێت و خاڵى دەبێتەوە ..\nسەردەمانێک من عاشقى کوردایەتى و شۆڕش بووم ، بەڵام کاتێک چومە شاخ و ئەو حەزەم بەرجەستە کرد عیشقم مردو نەما ، وەختایەک حەز و خولیا و عیشقم پیاسەو گەڕان بوو کەیف و سەفا بوو ، بەڵام کە ئەوەش هاتە دى ، ئەویش بەناکامى سەرینایەوە ، مودەتێک عاشقى شیعرى شاعیران بووم دەروێش ئاسا هەمویانم بە نوقتەو فاریزەوە لەبەرکرد ، کاتێک گەیشتمە دوا خاڵى کۆتایى هیچم نەما و خاڵى بوومەوە . کە هەژار بووم عاشقى ئوتومبیل و ماڵ و خانو شتی تایبەت بووم ، شەو رۆژ کارم بۆدەکرد ، بەڵام کەئەوانیشم هاتنە دەست ، ئەو عیشقەش با بردى . کەواتە لەم ژیانە پان و بەرینەدا شتێک بۆمن نەماوە کەیبکەمە سیمبول و رەمزى عیشق.\nبەهۆى سیاسەتى وشک و بێ فەڕەوە ، بەهۆى جەنجاڵى ژیانەوە ، ساڵانێکە عیشق لێم تۆراوە ، بەسەردانیش نایەتە ناو هزرمەوە ، بەڵام کاتێک ، تۆم ناسى و قەدەر تۆى کرد بەنسیبم هەست ئەکەم ، ئەوشتە خەریکە لەناخما چەکەرە ئەکاتەوە ، سەرەتاکانى و ئەلف و بێى و عیشق و ژیانى راستى ئەناسم .\nجا بەڕێز و سەنگینەکەم : بۆیە رووم لەتۆ ناوە ، دەزانم کە تۆ لەمانا و چەمک وجوانیەکانى عیشق تێدەگەیت ، کەم تازۆر عیشق لەناو رۆح وگیانتا چەسپیوە و رۆچوە و هیلانەى کردوە ، منیش پێویستم بەعیشقە ، لەبەر هیچ نا لەبەر ئەوەى هەستە تۆراوەکانم ئاشت کەمەوە ، بۆ ئەوەى وشە ، رەش و خۆڵەمێشەکانى ناو دەرونم جارێکى تربە عیشق بڕەنگێنم . بۆ ئەوەى بتوانم پێش مردن و نەمانم ، هەر هیچ نەبێت دوو وشە و دەستەواژەیەک لەسەر عیشق بنووسم . تا پەڕاوى ژیان و کێلى گوڕەکەم بە سپێتى بە جێ نەێنێت.\nبورهان شێخ رەئوف : عێراق لەدواى هەڵبژاردنە گشتیەکانى 30/نیسان/2014


هێدی هێدی قۆناغی شمشێر هه‌ڵگرتنه ... به‌هرۆز جه‌عفه‌ر\nمامۆستا عه‌بدول له‌تیفی به‌ڕێز. . ئه‌فه‌رموێت: بڕۆ، سه‌یری سعودییه بكه له چ خۆشی و ڕه‌فاهییه‌تێكدان!!. من شوێنی قسه‌كانی تری ناكه‌وم. كه نیشانه‌ی به‌تاڵی كۆمه‌ڵگه‌ی ئێمه‌یه، ئه‌مانه تیا هه‌ڵده‌كه‌ون.\nئه‌گه‌ر سعودییه ئه‌وه‌نده خۆشه و مرۆڤ هه‌ست به ڕێز و پاراستنی ژیان و كه‌رامه‌تی خۆی ئه‌كات، بۆچی (1) ملیۆن هاوڵاتی له‌جیهانی عه‌ره‌بی و ئیسلامییه‌وه له‌ماوه‌ی (4) مانگدا، ڕووئه‌كه‌نه وڵاتی كوفر و ئیلحاد، ناچن بۆلای ئال سعود و ئال عه‌بدلعه‌زیز!!.\nبه پێی ئاماری (2015) ژماره‌ی گشتی دانیشتوانی سعودیه (29. 994. 272) به‌نزیكه‌ی (30) ملیۆنن، ژماره‌ی سعودی نشین خۆیان (21) ملیۆنن. . تێكڕای گه‌شه (معدل نمو) تیایدا (2. 7%) ه. . له‌كاتێكدا له‌كۆی ئه‌و (30) ملیۆن كه‌سه، ئێستا (هه‌رئێستا) (10) ملیۆن كه‌س له سعودییه له‌ژێر هێڵی هه‌ژارییه‌وه‌ن واتا (تحت خگ الفقر) له‌ئاستی برسێتی دان. توركیا كه هیچ نه‌وت و گازیشی نییه به به‌رده‌وامی له‌سه‌رده‌می ئاكپارتی دا تێكڕای گه‌شه (6. 5%) بووه ساڵانه.\nبه‌پێی ووته‌ی عه‌لی نوعه‌یمی وه‌زیری نه‌وتی سعودییه له (2015) دا بۆ هه‌موو ڕۆژێك (10. 3) ده ملیۆن و سێ سه‌ت هه‌زار به‌رمیل نه‌وت به‌رهه‌م ئه‌هێنن له ڕۆژێكدا. . (بروانه bbc) : http://www. bbc. com/arabic/business/2015/04/150408_saudi_oil_production\nكوا پاره‌كه؟. بۆچی سه‌رفی ئه‌كه‌ن؟ كامه ڕه‌فاهیه‌ته؟. بۆچی حاڵی موسڵمانان وایه؟ ئه‌تانه‌وێت چی تر به‌م پاره‌یه بكه‌ن؟.\nبۆ زانیاری هه‌موو خه‌ڵك، سه‌روه‌ت و پاره‌ی بنه‌ماڵه‌ی ئال سعود به (100) به‌ڵگه‌وه دیاره، به‌ته‌نها (1000) ملیار دۆلاری ئه‌مریكیه. زۆربه‌ی بۆ ڕابواردن و ئیسراف سه‌رف ئه‌كه‌ن، ئه‌وه (یوتیوب) ئه‌وه‌ش (تویته‌ر) ئه‌مه‌ش یه‌ك به‌ڵگه: www. twitmail. com/fullview/240695\nمامۆستا عه‌بدوله‌تیف ئه‌ڵێت، سه‌له‌فییه‌كان یه‌ك (منحرف و متگرف-لاده‌ر و توندڕه‌و) یان تیا نییه، ئوسامه بن لادن خه‌ڵكی كوێیه؟. سه‌له‌فی نه‌بو؟. سعودی نه‌بو؟. ئه‌و (20) كه‌سه‌ی خۆیان كێشا به بورجی بازرگانی جیهانیدا له (11ی سێپته‌مبه‌ر2001) دا (19) كه‌سیان خه‌ڵكی سعودییه بون.\nئه‌وه‌ی یه‌ك سه‌ره واو له سه‌ریا هه‌بێت، ئه‌زانێت "سعودییه پاڵپشتی تیرۆر ئه‌كات له‌ده‌ره‌وه، دژایه‌تی ئه‌كات له‌ناوه‌وه". ئێستاش "ئاڵا- عه‌له‌م" ی سعودییه وێنه‌ی شمشێرێكی تیایه. . ئه‌ته‌وێت شمشێره‌كه‌مان بۆ بێنی؟. مامۆستا گیان چه‌ند جه‌ماعه‌تی وه‌هابی، سه‌له‌فی په‌ڕگیرت بۆ ڕیزبكه‌م ئێستا؟. هه‌ر زۆر نابێت ویكلیكس بڵاویكرده‌وه، كه سعودییه له (1991-2002) (200) ملیۆن دۆلاری بۆ پاڵپشتی حزبی سه‌له‌فی و بزوتنه‌وه‌های ئیسلامی جیاجیا سه‌رفكردووه، له‌ناویاندا حه‌ره‌كه‌ی ئیسلامی كوردیش هه‌بو. .\nمامۆستا شێت و هاربووه، نه‌وتی كورد بۆ جووله‌كه ئه‌ڕوات، كاكه یه‌كه‌م كه‌س ده‌ستی شیرك و كوفری گرت سعودییه بو، یه‌كه‌مین ڕێككه‌وتنی له‌گه‌ڵ به‌ریتانییه‌كان كرد، دوای "شه‌ریفی مه‌ككه" ڕێككه‌وتن له‌سه‌ر "كۆمپانیای ئارامكۆ". . ئه‌مریكا ساڵی (2011) زۆرترین چه‌كی فرۆشتووه، كه بایی (44. 28) چلوچوار بلیۆن و بیست و هه‌شت ملیار دۆلاره. گه‌وره‌ترین كڕیاری چه‌ك سعودییه بووه، ئه‌وه سعودییه نییه پشتگیری داعش ئه‌كات و، سه‌رمان ئه‌بڕن؟. !!. ئه‌م كورده زۆر سه‌یره زوو شتی بیر ئه‌چێته‌وه.\nسه‌له‌فییه‌ت له سه‌ده‌ی بیستو یه‌كدا، ڕێك مانای داخستنی كۆمه‌ڵگه‌و، پرۆسه‌ی حه‌یوانكردنی مرۆڤی كورد، هه‌ر ئه‌وه‌ی (1) كه‌وچك زانیاری هه‌بێت، ئه‌زانێت سعودییه مه‌ڵبه‌ندی هه‌نارده‌كردنی تیرۆر و سه‌له‌فیه‌ته بۆ ده‌ره‌وه‌ی خۆی، ئیتر یه‌كێ توندڕه‌وه وه‌ك ئه‌لقاعیده، یه‌كێ له‌و ترا1ژیدیتر وه‌ك: داعش و جه‌بهه‌تولنوسره، یه‌كێ ئه‌هوه‌نه وه‌ك بزوتنه‌وه‌ی ئیسلامی كوردوستان، هه‌یه ئێران به‌كاری دێنێت، هه‌شه سعودییه. مه‌یدانی شه‌ڕه‌كه‌ش چه‌ندین وڵاتی دواكه‌وتوی وه‌ك كوردوستانه، به‌پێی وته‌ی مه‌لایه‌كی سه‌له‌فی بێت له تیڤی: سه‌گ له كۆمه‌ڵ و یه‌كگرتو باشتره. . . لێره‌شدا بنواڕن مه‌لا عه‌بدول له‌تیف چۆن موحاسه‌به‌ی موریدێكی خۆیان ئه‌كات، كه ته‌نها سڵاوی له دلێر گه‌رمیانی كردووه: https://www. facebook. com/zhandar/videos/785570331559132/?__mref=message_bubble\nچونكه، به ته‌نها دانیشتویت و، ئه‌م وڵاته‌ش پیاوی جوامێر و ئاقڵی تیانه‌ماوه، كه‌ناڵه‌كانیش هۆكاری ئه‌حمه‌قكردنی ئینسانی كوردن، ئیتر بۆ خۆت ته‌حه‌دا بكه. له‌كۆتاییدا ئه‌زانم كۆمه‌ڵگه گوی له تۆ ئه‌گرێت نه‌ك من. ئه‌زانم حاڵی كه‌ره‌سته‌كانی بیركردنه‌وه‌ی خه‌ڵكی ئێمه چۆنن.\nبۆ زانین: نه لایه‌نگری عیلمانیه‌ت، نه ئیخوانیه‌ت، نه ماركسیه‌ت و هیچ ئایدۆلۆجیایه‌كم. ته‌نها توێژه‌رێكم و ئومێد ئه‌كه‌م 2 كه‌س ووشیار بێته‌وه له‌م نیشتمانه بێ نه‌وایه.


كێن ئه‌و كه‌سانه‌ی ئاره‌زووی سێكس ناكه‌ن؟\nكێن ئه‌و كه‌سانه‌ی ئاره‌زووی سێكس ناكه‌ن؟\n"ده‌توانم هاوشێوه‌ی كه‌سێك بژیم كه ئاره‌زووی سێكس ده‌كات"\nدایان هاوڵاتیه‌كی چین یه و ده‌ڵێت" وا هه‌ست ده‌كه‌م هیچكات سێكس بۆم گرنگ نه‌بووه و هه‌ستم پێی نه‌كردوه و پێشم وایه كه سێكس بابه‌تێكی زۆر بێ مانا و بێ سووده"\nهه‌تا ئێستا هیچ سه‌رژمێریه‌كی دیاریكراو له‌سه‌ر ئه‌و كه‌سانه بڵاو نه‌كراوه‌ته‌وه له‌چین كه ئاره‌زووی سێكسیان نیه، به‌ڵام له به‌ریتانیا ئه‌م ڕێژه‌یه ده‌گاته %1 و توێژه‌ره‌وه چینیه‌كان پێیان وایه نزیكه‌ی 10.8 ملیۆن كه‌س له جیهاندا هیچ ئاره‌زووی سێكس ناكه‌ن و له‌و ڕێژه‌یه‌ش 1.08 ملیار كه‌س ته‌مه‌نیان سه‌روو 20 ساڵه.\nدایان ده‌ڵێت" دوای ئه‌وه‌ی ژوانم له‌گه‌ڵ پیاوێكی هۆڵه‌ندی هه‌بوو دواتر هه‌ستم به‌وه كرد كه له‌ڕوی سێكسیه‌وه هیچ سه‌رنجڕاكێش نه‌بوو بۆم له‌گه‌ڵ ئه‌وه‌ی كه به‌رامبه‌ره‌كه‌م به‌رده‌وام هه‌وڵی ئه‌وه‌یداوه كه‌شێكی تایبه‌تم بۆ دروست بكات و جگه له‌وه‌ش هه‌ر گه‌نجێكی دیكه‌م بینیوه هیچ ئاره‌زووی سێكسیم نه‌جوڵاوه" دایان وه‌ك ئافره‌تێكی چینی گرفتی هه‌یه له دروستكردنی خێزان و ئه‌مه‌ش له خێزانه چینیه‌كان كێشه‌یه چونكه دایك و باوكه‌كان ویستی ئه‌وه‌یان هه‌یه منداڵه‌كانیان هاوسه‌رگیری بكه‌ن و بچنه ژیانی تایبه‌تی خۆیانه‌وه.\nئه‌م خانمه ده‌ڵێت" پێم وایه هاوسه‌رگیری بۆ ئافره‌ت ته‌نها تۆڕێكه و تێی ده‌كه‌وێت جگه له‌وه‌ش خانمان به بێ ئه‌وه‌ی هاوسه‌رگیری بكه‌ن ده‌توانن ببنه خاوه‌نی منداڵ و له‌و ژیانی هاوسه‌رگیریدا خانمان ئازادی تاكه كه‌سیان زیاتره، به قورسیشی ده‌زانێت كه ڕۆژێك بێته پێشه‌وه و بتوانێت بڕیاری ئه‌وه بدات هاوسه‌رگیری بكات و له‌گه‌ڵ كه‌سێكی دیكه ژیانی به‌سه‌ر ببات"\nتوێژه‌رێكی بواری ده‌رونی ده‌ڵێت" ئه‌و كه‌سانه‌ی كه هیچ ئاره‌زووی سێكس ناكه‌ن كه‌سانێكی ڕۆمانسین به‌ڵام هیچكات نایانه‌وێت سێكسی له‌گه‌ڵ تێكه‌ڵاو بكه‌ن و زۆرجار هیچ جیاوازی بۆیان نیه چ ڕه‌گه‌زێك بێت و ده‌توانن په‌یوه‌ندیه‌كی ڕۆمانسی هاوڕێیانه دروست بكه‌ن.\nئه‌م بابه‌ته 47908 جار خوێنراوه‌ته‌وه


بەمەبەستی چارەسەری کێشە بازرگانیەکانی نێوان کۆماری ئیسلامی ئێران‌و ھەرێمی کوردستان، لەكونسولگەری ئێران لەسلێمانی، بازرگانان له‌گه‌ڵ سه‌ركونسول كۆبونه‌وه.\nله‌سه‌ره‌تاى كۆبونه‌وه‌كه‌دا ئاغای مەسعودیان، سەركونسوڵی کۆماری ئیسلامی ئێران لەسلێمانی رایگەیاند "مەبەستی کۆبونەوەمان لەگەڵ بازرگانانی سلێمانی‌و نوێنه‌رانی کەرتی تایبەت بۆزیاتر ئاگاداربونی ڕەوشی بازرگانیە له‌نێوان هه‌رێمى كوردستان‌و وڵاته‌كه‌مان، تابتوانین پێکەوە ئەو گرفتانەی ھەن چارەسەری بکەین".\nسیروان محەمەد، سەرۆکی ژووری بازرگانی‌و پیشەسازی سلێمانی لەکۆبونەوەکەدا وتەیەکی پێشکەشکردو رایگەیاند "شاری سلێمانی دراوسێیەکی گەورەی کۆماری ئیسلامی ئێرانە‌و ٧٠٠ کیلۆمەتر سنورمان پێکەوەیە، کە لەساڵی ١٩٩١وە گەورەترین کاری بازرگانی لەنێوان ھەردولادا به‌رده‌وامه‌و ئێمە پرۆتۆکۆڵێکی کارکردنمان واژۆکردووە لەگەڵ کۆماری ئیسلامی ئێران لەکۆبونەوەیەکی فراوانی بازرگانی لەھەولێر بۆ کارکردن کە جه‌غت له‌ھاتوچۆیەکی ئازادو دامەزراندنی ناوچەی ئازاد لەنێوان ھەردوولاو دروستکردنی لیژنەی چارەسەری کێشەکان ده‌كات، بەڵام تا ئێستا ئەو پرۆتۆکۆڵە نه‌چوه‌ته بوارى جێبەجێ كردنه‌وه، بۆیە پێویستە کاربکەین بۆ جێبەجێکردنی"..\nڕاشیگەیاند "چەند كێشەیەکمان ھەیە کە بازرگانان داوای چارەسەركردنی دەکەن، لەوانە کێشەی حەواڵەکردن لەکوردستانەوە کێشە بۆ ھاوبەشەکانی بازرگانانی دراو لەئێران دروستدەکرێت، دڵەڕاوکێ دروستبووە لەنێو بازرگاناندا لەدوای گەمارۆی ئەمریکا بۆ سەر ئێران کە چۆن کاری بازرگانی بەردەوام دەبێت؟ هاتنی ترانزێتەکان لەئێرانەوە کە ئایا گۆڕانکاریی بەسەردێت یان نا؟ هه‌موو ئه‌مانه مایه‌ى نیگه‌رانى‌و دڵه‌ڕاوكێى بازرگانانن".\nسه‌رۆكى ژوور ئاماژەی بەوەشدا كه "من بەئەمریکیەکانم وتووە لەدوای ئێران سلێمانی زیاندمەندی گەورەیە لەو ئابڵوقەی خراوەتە سەر کۆماری ئیسلامی ئێران، چونکە زۆرترین پێداویستیەکان کە دێنە سلێمانی لەو سنورانەوە دێت کە هى کۆماری ئیسلامی ئێرانە".\nداواشیکرد کۆماری ئیسلامی ئێران کاربکات بۆئەوەی كۆمەڵێک کارگە لەکوردستاندا بخاتەکار‌و وەبەرھێنان بکات تابتوانین ھەردوولا سود لەوکارە وەربگرین‌و ئەو بەرھەمانەی لەناوخۆی ئێمە بەرھەمدێت دەتوانین بینێرینەوە بۆ ئێران.\nله‌به‌رامبه‌ریشدا، حەسەن دانای فەر، ڕاوێژکاری ئابوری جێگری سەرۆک کۆماری ئێران بەبازرگانانی ڕاگەیاند "ئێمە تەواوی ئەو کێشەو گرفتانانەی بازرگانانمان لای خۆمان یاداشتکردووە، ھەوڵی چارەسه‌رکردنی هه‌موویان دەدرێت زۆر بەباشی کاری لەسەر دەکەین‌و ھەوڵدەدەین بەشێوەیەکی خێرا کێشەکان چارەسەر بکرێن.


شاندی هەرێم و بانكی بازرگانی عیراق كۆبوونەوە - تۆڕی میدیایی خەڵک\nلەچوارچێوەی سەردانەكەی شاندی باڵای حكومەتی هەرێمی كوردستان بەسەرۆكایەتی قوباد تاڵەبانی بۆ بەغدا، ئەمڕۆ 2/6/2021 دكتۆر ئامانج ڕەحیم سكرتێری ئەنجومەنی وەزیرانی هەرێمی كوردستان لەگەڵ دكتۆر سالم چەلەبی سەرۆكی بانكی بازرگانی عیراقی و سەرۆكی ئەنجومەنی بانكەكە كۆبووەوە.\nلەكۆبوونەوەكەدا، پرسی پاكتاوكردنی ڕەسیدی بانكی بازرگانی عیراقی لە بانكەكانی هەرێم گفتوگۆی لەبارەوەكرا كە لە ماددەی ١١ ی یاسای بودجەی عیراقی فیدڕاڵی 2021دا تایبەت بەهەرێمی كوردستان ئاماژەی پێكراوە.\nهەردوولا دۆكیۆمێنت و زانیاری پێویستیان لەمبارەیەوە گۆڕییەوە و ڕێككەوتن كە لە داهاتوویەكی نزیكدا كۆبوونەوەیەكی تر ئەنجام بدەن بۆ دانانی میكانیزمی مامەڵەكردن لەگەڵ ئەو پرسە.\nبانكی بازرگانی عیراق\nخەڵك- جێگری سەرۆكی یەكێتی مامۆستایانی كوردستان ڕایدەگەیەنێت، ئێستا باجی ڕاگرتنی ناوەندەكانی خوێندن دەدەین . (زیاتر…)\nدەست بە دابەشكردنی مووچەی فەرمانبەران دەكرێت\n25 تشرینی یەکەم 2021 9.30 am\nخەڵك- وەزارەتی دارایی حكومەتی هەرێمی كوردستان ڕایدەگەیەنێت، ئەمڕۆ دەست بەدابەشكردنی مووچەی فەرمانبەران دەكرێت.\n18 تشرینی دووهەم 2021 12.15 pm\nخەڵك عیراق بۆ سوود وەرگرتن لە ئەزموونی هەرێمی كوردستان بەتایبەتی لە پڕۆژەی پێوەری زیرەك، رۆڵی كەرتی تایبەت لە…


هێزه‌كانی هاوپه‌یمانان 17 یاخیبوو له عێراق ده‌كوژن\nی مانگی ده ٢٩, ٢٠٠٦\nله‌شـكری ئه‌مریكی له عێراق ده‌ڵێت هێزه‌كانی پـیاده و ئاسـمانی هاوپه‌یمانان 17 چه‌كداریان له نزیـك شـارۆچـكه‌ی به‌له‌د له باكوری به‌غدا كوشـت.\nڕاگه‌یاندنێـكی له‌شـكری ده‌ڵێت ژماره‌یه‌ك سه‌رباز به پاڵـپشـتی فڕۆكه جه‌نـگیـیه‌كانی هاوپه‌یمانان ئه‌و چه‌كدارانه‌یان كوشـتووه پاش ئه‌وه‌ی كاروانێـكی هێزه‌كانی هاوپه‌یمانان به‌ره‌به‌یانی ڕۆژی یه‌كشـه‌ممه دوو جار كه‌وتبوونه ناو بۆسه‌وه. ڕاگه‌یاندنه‌كه ده‌شڵێت هیچ سه‌ربازێـكی هێزه‌كانی هاوپه‌یمانان زیانی پـێـنه‌گه‌یشـتووه.\nله لایه‌كی دیكه‌وه، پـۆلیسی به‌غدا ڕایگه‌یاند 25 لاشه‌یان دۆزیوه‌ته‌وه كه ئاسه‌واری ئه‌شـكه‌نجه‌دانیان پـێوه بووه و به‌ده‌سـتی تیمه‌كانی مه‌رگی تیره‌یی كوژراون. هه‌روه‌ها چه‌ند چه‌كدارێـك هه‌ر ڕۆژی یه‌كشه‌ممه به فیشه‌ك دوو پـۆلیسـیان له به‌غدای پایته‌خت كوشـت.\nڕۆژی شه‌ممه‌ش یاخیبووان وه‌رگێڕێـكی عێراقی كه له‌گه‌ڵ هێزه‌كانی هاوپه‌یمانان كار ده‌كات له نزیك شاری دیوانیـیه له باشوری عێراق به فیشه‌ك كوشـت. له ناوچه‌ی باقوبه‌ی باكوری به‌غداش چه‌ند چه‌كدارێـك 3 كه‌سـیان كوشت.


سه‌ركردایه‌تییه‌كی یەکێتی: یان پارێزگارێکی یەکێتی یان بەشداری حکومەت ناکەین\n23:11 شه‌ممه 29 حوزه‌یران 2019\nیەکێتی نیشتیمانی کوردستان چاوەڕێی پارتی دەکات بۆ چوونە پێشەوە و ڕێککەوتن لەسەر پۆستی پارێزگاری کەرکوک، ئه‌ندامێكی سه‌ركردایه‌تی یه‌كێتیش دەڵێت:”پارێزگاری كه‌ركوك یەکێتی بۆ یه‌كێتی نه‌بێت بەشداری حکومەتی نوێی هه‌رێم ناکەین”.\nسامان گەرمیانی، ئەندامی سەرکردایەتی یەکێتی بە ناس کوردی ڕاگەیاند: “تاڕادەیەک نزیکبوونەوەیەک لەنێوان پارتی و یەکێتیدا دروستبووە و لەئێستادا چاوەڕوانی پارتین بۆ ئەوەی بێنە پێشەوە و لەسەر پۆستی پارێزگاری کەرکوک ڕێکبکەوین”.\nسەبارەت بەوەی پارتی دەیەوێت کەسێکی بێلایەن بکرێتە پارێزگاری کەرکوک، ئەو ئەندامەی سەرکردایەتی یەکێتی ئاماژەی بەوەکرد:” یان پارێزگارێکی یەکێتی بۆ کەرکوک دادەنرێت، یان بەشداری حکومەت ناکەین و بەشداری نەکردنی یەکێتیش لە حکومەتدا، واتە ئەو حکومەتە لاسەنگ دەبێت”.\nجەختیشیکردەوە، چۆن پارتی بەبێ گەڕانەوە بۆ هیچ حزبێک پۆستی جێگری پارێزگاری موسڵی وەرگرت، ئاوهاوش ئەوان کە شەش کورسیان لە کەرکوک هەیە پۆستی پارێزگاری ئەو شارە بە مافی خۆیان دەزانن و پۆستی پارێزگاری کەرکوک مافی ئەوانە.\nئەمە لەکاتێکدایە، هەفتەی ڕابردووش عەدنان کەرکوکی، ئەندامی سەرکردایەتی پارتی بە ناس کوردی ڕاگەیاندبوو، بەهیچ کاندیدێکی یەکێتی ڕازی نابن و ئەو کەسەی دەبێتە پارێزگاری کەرکوک دەبێت کەسێکی بێلایەن بێت.\nهاوکات سەبارەت بە سەردانەکانی نێچیرڤان بارزانی، سەرۆکی هەرێم بۆ دەرەوە بەبێ بەرپرسانی یەکێتی، سامان گەرمیانی ڕوونیکردەوە، یەکێتی تائێستا بڕیاری بەشداری لە هیچ جومگەیەکی حوکمڕانیدا نەداوە بە سەرۆکایەتی هەرێمیشەوە، هەروەها لە ڕابردووشدا کە یەکێتی بەشداریش بوو، مەسعود بارزانی و نێچیرڤان بارزانی هەر بەبێ یەکێتی زۆرینەی کاتەکان سەردانی دەرەوەیان کردووە و پەیوەندییە نێودەوڵەتییەکانیان بەستووە.\nئەو بەرپرسەی یەکێتی روونیكرده‌وه، لەسەرەتای گفتوگۆکانەوە بۆ پیکهێنانی حکومەت باسی شەراکەتی ڕاستەقینەیان کردووە و ئەگەر بەشداربن لە حکومەت، ئەوا ڕازی نابن بەبێ یەکێتی هیچ ڕێککەوتنێک لەگەڵ دەرەوەدا بکرێت، یاخود وەلا بنرێن وەک ساڵانی ڕابردوو.\nزیاتر لە نۆ مانگە هەڵبژاردنی پەرلەمانی کوردستان ئەنجامدراوە و تائێستا یەکێتی و پارتی کە دوو پێکهێنەری سەرەکی حکومەتی هەرێمن نەگەیشتوونەتە ڕێککەوتنی کۆتایی بۆ پێکهێنانی حکومەتی نوی و کێشەی پارێزگاری کەرکوک بووەتە به‌ربه‌ست لەنێوان هەردوولادا و بەهۆیەوە کابینەی نۆیەمی حکومەت پێکنەهێنراوە.\nكابینه‌ی نوێی حكومه‌تی هه‌رێم\nسەرکردایەتى یەکێتى وادەى ئەنجامدانى کۆنگرەى چوارەمى دیاریکرد\nبۆچى قوباد تاڵەبانی ئامادەى کۆبوونەوەکەى ئەمڕۆى ئەنجومەنى وەزیران نەبو؟\n17:23 چوار شه‌ممه 11 ئه‌یلول 2019\nبۆ یەکەمجار یەکێتى و نەوەى نوێ کۆبوونەوە.. باسى چییان کرد؟\n20:38 یه‌ك شه‌ممه 15 ئه‌یلول 2019\nبەغداد لەبارەى بەشە بودجەى هەرێم چی پێ وتون؟\n22:44 پێنج شه‌ممه 29 ئاب 2019\nهیچ مەترسییەک لەسەر بەنداوى دەربەندیخان ماوە؟ [ڤیدیۆ]\n10:53 شه‌ممه 31 ئاب 2019\nئه‌مریكا كه‌شتییه نه‌وتهه‌ڵگره‌كه‌ی ئێرانی خسته لیستی سزاكانییه‌وه


دەستەی "خەڵاتی گەل" زانا کوردەکەی خەڵات دەکات\nئاوێنە: ئەو خەڵاتە بەرزترین رێزلێنان بوو پێشکەشی ماتماتیکزانێک بکرێت، ئەو شایستەییەش بە بەرێزیان بەخشرا. ھەر بۆیە دەستەی خەڵاتی گەل کە دەستەیەکی خۆبەخش و سەربەخۆیە و ئەندامەکانی ھەر یەکە و پیشەیەکی جیاوازیان ھەیە و گوزارشت لە کوردوستانی گەورە دەکەن، بە ئامانجی درووستکردن کولتووری خۆشەویستی و پێزانین و پێکەوە ژیان، تا ساڵانە بتوانین خەڵاتی گەل ببەخشینە ئەو کەسانەی داھێنان دەکەن لە بوارە جیاوازەکاندا، ھاوکات لەو رێگەیەوە ناوبانگێکی شایستە دەبەخشن بە میللەتی کورد و خزمەت بە بەرژەوەندیی باڵای نەتەوەی کورد دەکەن لە ھەر کوێی دوونیا بن.\nهاوڕێیانی ئازیز: تکایە ئیوەی ئازیزیش ئەم پۆستە لای خۆتان شێربکەن، گرنگ نییە بەڕێزتان نیشتەجێی هەر وڵاتێکیت، گرنگ ئەوەی شێری بکەن تا زۆرترین کورد لە جیهاندا بیینێت.


خه‌بات. . بارهه‌ڵگرێك ده‌چێته ناو چێشتخانه‌یه‌كه‌وه ... ئومێد پشده‌ری\nبه‌ڕێوه‌به‌ری ڕاگه‌یاندنی پۆلیسی هه‌ولێر ده‌ڵێت، پاشنیوه‌ڕۆی ئه‌مڕۆ له شارۆچكه‌ی خه‌باتی سه‌ر به پارێزگای هه‌ولێر، ئۆتۆمبێلێكی بارهه‌ڵگر له ڕێڕه‌وی خۆی ده‌رچووه و چووه‌ته ناو چێشتخانه‌یه‌كه‌وه، به‌ڵام ته‌نیا زیانی ماڵی هه‌بووه.\nڕائید (كاروان خۆشناو) به‌ڕێوه‌به‌ری ڕاگه‌یاندنی پۆلیسی پارێزگای هه‌ولێر ڕایگه‌یاند، ئه‌مڕۆ شه‌ممه 3/1/2015، له شارۆچكه‌ی خه‌باتی سه‌ر به پارێزگای هه‌ولێر، له ئاكامی خێرالێخوڕین و پابه‌ندنه‌بوون به ڕێنماییه‌كانی هاتوچۆوه، بارهه‌ڵگرێك كۆنتڕۆڵی له ده‌ست داوه و چووه‌ته ناو چێشتخانه‌یه‌كه‌وه.\nبه‌ڕێوه‌به‌ری ڕاگه‌یاندنی پۆلیسی پارێزگای هه‌ولێر ئاماژه‌شی دا، به گوته‌ی شوفێری بارهه‌ڵگره‌كه، ئۆتۆمبێلێك هاتووه‌ته به‌رامبه‌ری و له ئاكامدا له ڕێره‌وی خۆی ده‌رچووه و ئه‌م ڕووداوه‌ی لێ كه‌وتووه‌ته‌وه.\nگوتیشی، خۆشبه‌ختانه ئه‌م ڕووداوه هیچ زیانێكی گیانیی لێ نه‌كه‌وتووه‌ته‌وه.


سکرتێری نوێی ناتۆ داوای هێزی له‌شـکری زیاتر بۆ ئه‌فغانسـتان ده‌کات\nسـکرتێری گشـتی نوێی هاوپه‌یمانی ناتۆ ده‌ڵێت له پـێناو ئه‌وه‌ی ئه‌رکی له‌شـکری هاوپه‌یمانی ناتۆ له ئه‌فغانسـتان سه‌رکه‌وتووبێت پـێـویست به هێزی له‌شـکری زیاتر هه‌یه.\nله وته‌که‌یدا ئه‌مڕۆ بۆ ڕادیۆی BBC ی به‌ریتانی ئه‌ندرێس فۆ ڕاسموسین گوتی پـێشـڕه‌وی له هه‌رێمی باشوری ئه‌فغانسـتاندا به‌ده‌سـتهێنراوه، به‌ڵام ئه‌م کاره‌ش هۆکاره‌که‌ی به‌هۆی زیادکردنی ئاسـتی هێزی سه‌ربازیـیه‌وه‌یه له‌و ناوچه‌یه‌دا.\nناوبراو که سه‌رۆک وه‌زیرانی پـێشـووی دانیمارک بوو ئه‌وه‌ی له سه‌ره‌تای ئه‌م مانگه‌دا پـۆسـتی سـکرتێری گشتی ناتۆی گرته ده‌ست، هه‌ر به گرتنه ده‌سـتی ئه‌و پـۆسـته گوتی گواسـتنه‌وه‌ی به‌رپـرسـیارێتی ده‌سه‌ڵاتی ئاسایشی بۆ خودی ئه‌فغانیـیه‌کان ئامانجێـکی سه‌ره‌کی ده‌بێت.\nهاوکات وڵاته یه‌کگرتووه‌کانی ئه‌مه‌ریکا هه‌نووکه گوتوویه‌تی له‌وانه‌یه فه‌رمانده‌کانی داوای سه‌ربازی زیاتر بۆ ئه‌فغانسـتان بکه‌ن و هه‌روه‌ها په‌رله‌مانی گورجسـتانیش پـلانی گواسـتنه‌وه‌ی سه‌ربازانی دیکه‌ی له‌و وڵاته‌وه بۆ ئه‌فغانسـتان په‌سه‌ندکردووه.


خۆپیشاندانی هێلەک زەردەکان توندوتیژی تێکەوت – Knwe.org\nسەرەکی » راپۆرت » هه‌واڵ و راپۆرت » خۆپیشاندانی هێلەک زەردەکان توندوتیژی تێکەوت\nبۆ هەفتەی سیانزەهەم، خۆپیشاندانی هێلەک زەردەکان لە فەرەنسا بەردەوامە، دوێنێش لە پاریس و تەواوی شارەکانی فەرەنسا خۆپیشاندان بەردەوام بوو، لە هەندێک شوێنیشدا، توندتیژی تێکەوت و کەسێکیش بە سەختی بریندار بوو.\nهەزاران کەس بەشداری خۆپیشاندانەکانیان کرد\nوەزارەتی ناوخۆی فەرەنسا لە بەیانێکدا بە میدیاکانی راگەیاند: لە تەواوی فەرەنسا نزیکەی 12 هەزار کەس بەشداری خۆپیشاندانەکانیان کردووە، لە پاریسی پایتەخت زۆرترین ژمارەیان هەبووەو گەیشتۆتە 4 هەزار خۆپیشاندەر.\n36 کەس دەستگیرکران\nلەلایەکی ترەوە وەزارەتی ناوخۆی فەرەنساش رایگەیاند: 36 کەسیان بە تۆمەتی ئاژاوەگێڕی دەستگیر کردووە، هەتاوەکو دوێنێش 16 یان لەلایەن پۆلیسەوە گیراون و پاشان رەوانەی دادگا کراون.\nماڵی سەرۆکی پەرلەمان دەسووتێنرێت\nلە درێژەی توندوتیژییەکان ریشارد فیران سەرۆکی پەرلەمانی فەرەنسا بە میدیاکانی راگەیاند: چەند کەسێک هەوڵی سووتاندنی ماڵەکەی لە شارۆچکەی موتریف داوە، ئەوەش لە رێگەی هەڵدانی مۆلۆتۆفەوە.\nجێگەی ئاماژەیە ، ماوەی سیانزە هەفتەیە، بزووتنەوەی هێلەک زەردەکان، لە دژی هەژاریی و بێکاریی، لە تەواوی فەرەنسا خۆپیشاندانیان لە دژی حکومەت دەستپێکردووەو بەردەوامە.\nسەرچاوە : فرانس 24


بۆ روبەڕووبونەوەی سزاکانی ئەمریکا، ئێران چوار سفری سەر دراوەکەی لادەبات\n31/07/2019 620 جار خوێندراوه‌ته‌وه\nحكومه‌تی تاران پێشنیازی بانكی ناوه‌ندیی وڵاته‌كه‌ی په‌سه‌ندكرد بۆ لادانی چوار سفر له‌سه‌ر دراوی ریال و گۆڕینی یه‌كه‌ی دراوه‌كه بۆ تمه‌ن.\nحكومه‌تی تاران له راگه‌یه‌نراوێكدا رایگەیاند، "ئه‌نجوومه‌نی وه‌زیران كه به‌سه‌رۆكایه‌تی سه‌ركۆمار، حه‌سه‌ن روحانی كۆبووه‌ته‌وه، پێشنیازی بانكی ناوه‌ندیی بۆ لادانی چوار سفر له‌سه‌ر ریال و گۆڕینی یه‌كه‌ی دراوی وڵات بۆ تمه‌ن، په‌سه‌ندكردووه".\nله په‌یامێكیشدا كه له لایه‌ن سه‌رۆكی نووسینگه‌ی سه‌رۆكایه‌تی كۆمار، مه‌حمود واعیزی بڵاوكراوه‌ته‌وه، ئاماژه به‌وه‌كراوه له كۆبونه‌وه‌ی یه‌كشه‌ممه‌ی داهاتووی ئه‌نجوومه‌نی وه‌زیراندا بابه‌ته‌كه به شێوه‌یه‌كی تێروته‌سه‌لتر، تاوتوێ ده‌كرێت.\nواعیزی دەڵێت، "پێشتریش پێشنیازی لادانی چوار سفری دراوی نیشتمانیی له رۆژه‌ڤماندا بوو. ریال ته‌نها له كاروباره بانكییه‌كاندا مامه‌ڵه‌ی پێوه‌ده‌كرێت، به‌ڵام ته‌مه‌ن له‌نێو خه‌ڵكدا. له‌به‌ر ئه‌وه‌ش ئێمه ئه‌وه‌مان به گونجاو زانی كه به‌كارده‌هێنرێت".


بیر و ئەندێشەکانی کاک «فوئاد» و کاک «سدیق»\nلە ڕێبازدا زیندوون!\nلە ساڵیادی گیان بەختکردنی دوو ڕێبەری ناسراوی کۆمەڵە\nدوای شەڕی ٢٤ ڕۆژەی شاری سنە و مقاومەت و بەرەنگاری خەڵکی کوردستان دژی داگیرکەرانی و شکستی کۆماری ئیسلامی لە هێرشی یەکەم بۆ سەر کوردستان، وت و وێژ لە نێوانی کورد و دەوڵەتی ناوەندی لە تاران هاتە ئاراوە. کورد هەیئەتی وت و وێژکاری پێکهێنا و دەسەڵاتی ناوەندیش نوێنەرەکانی نارد بۆ کوردستان. دانیشتنێکی ٤٥ خولەکی کە لە نێوان ئەو دوو لایەن ئەنجام درا پاش پشوویەک کە ڕاگەیەنرا بۆ دەست پێکی بەشی دووی کۆبوونەوەکە ئەوا نزیکەی چل ساڵە بەردەوامە. لەو هەیئەتەشدا کاک فوئادی مستەفا سوڵتانی تێیدا ئەندام بوو. بە تێگەیشتن و لێکدانەوەی دروستی کاک فوئاد لە نییەتی دەسەڵاتی ناوەندی، کاک فوئاد قەناعەتێکی لا دروست بوو کە ئەم ڕژیمە مەیلێکی بۆ سازان و دانی مافی کورد و داواکارییە ڕەواکانی نادات و بەڵکوو تەنیا لە هەوڵی یەکخستنی هێزە سەرکوتگەرەکەیەتی بۆ سەر کوردستان و درەنگ یان زوو هێرش دەکاتە سەر کوردستان. ئەم تێگەیشتنە پێویستی بڕیارێک بوو بۆ وەستانەوە و خۆڕاگری سەربازی. کۆمەڵە کە ئەوکات هێزی پێشمەرگە و چەکداری ڕێکخراو و سازماندراوی نەبوو، بڕیار لە سەر دروست کردنی درا. لە گەڕانەوەی کاک فوئاد و کاک عەبدوڵڵا موهتەدی لە سنەوە بۆ مهاباد کە ئەو کات سەرکردایەتی کۆمەڵە لەوێ بوون، بە ڕاوێژ لەگەڵ باقی سەرکردایەتی ئەو کاتی کۆمەڵە لە سەقز ئەو بڕیارە دەدرێت کە کۆمەڵە دەبێت بۆ مقاومەت و بەرەنگاری لە ئەگەری چاوەڕوانکراوی هێرشی کۆماری ئیسلامی بۆ سەر کوردستان، ئامادە بێت. لەو قۆناغەدا بوو کە کاک فوئادی مستەفا سوڵتانی بەوپەڕی بوێرییەوە کە ڕۆژێک لە ڕۆژانی یەکێتییەکی بەهێزی جوتیارانی دروست کرد، بڕیاری هەڵوەشانەوە دەدات و دەڵێت کە پێویستی ئەم قۆناغەی خەباتی کورد، بوونی هێزێکی بەرگریکاری تۆکمەی پێشمەرگانەیە.


با ئیسلامییەکان کوێخایەتی نەکەن، بۆ پشتیوانی بەرنامەی بەرنامە ... حەمە غەفور\nیەکگرتوو و کۆمەڵ دژی بەرنامەی بەرنامە خۆیان کردۆتە کوێخای خەڵکی کوردستان‌و بەناوی پیرۆزیی‌و شتی واوە بەنیازن گوشاری کۆمەڵایەتی بۆ ئەو ستافە کۆمیدییە درووست بکەن!\nبەڵام ئیسلامییەکانی کوردستان بەم کارانەیان سەلماندوویانە، هێندەی شتە کۆن‌و بەسەرچووەکانیان بەلاوە گرنگە، دەرسەدێکی هەرە بچووکیش بێت، ئێستاو بەهاو فەرهەنگ‌و نۆرمی مرۆڤی ئەمڕۆو ئاستی ووشیاری‌و هیواو ئارەزووەکانی ئینسانیان بەلاوە بایەخ‌و گرنگیی نییە!\nڕابردوو هەرچییەک بووبێت، ناتوانێت لەبەردەم شارستانییەت‌و پێشکەوتن‌و خولیاو ڕوانگەی نەوەی نوێدا وەکو سەردەمی کۆن خۆی ڕاگرێ‌و ئەبێتە جێگای گاڵتەو بەرهەمی جۆراو جۆری کۆمیدیی لێ درووستئەکرێت! ئەوەش ئاساییەو ڕێگادراوە لە ڕووی یاساو لەڕووی نەریتی کۆمەڵایەتیشەوە.\nکۆمیدیا شێوازو سەکتەرێکی هەرە گرنگی تەفریح‌و تەرفیهی کۆمەڵگاو پەروەردەو فێرکردنە. لەژێر هیچ بیانوویەکدا، هیچ هێزو لایەنێک ناتوانێت سنوور بۆ ئەم بوارە هەستیارەی ژیاریی ئێمە دابنێت‌و دەرگای شادی‌و کەیف‌و خۆشی کڵۆم بکات!\nئیسلام‌و کەلەپووری ئیسلامی پڕە لە دیاردەی ناشیرین‌و شایەنی کۆمیدیاو گاڵتەپێکردنە! وە هەر دیاردەیەکی دیکەی مرۆڤایەتیش بە هەمان شێوە. ئیسلامییەکان ئەگەر گەرەکیانە لەنێو چوارچێوەی نۆرمی کۆمەڵگای هاوچەرخدا درێژە بە ژیانی سیاسییان بدەن، پێویستە دەم لەم جۆرە فتواو دەردەسەرییانە نەژەنن بەنێوی پیرۆزیی شتی ئیسلامەوە! یەکگرتوو و کۆمەڵی ئیسلامی با زەحمەتبکێشن‌و بچن لە موسڵ‌و لەژێر سایەی خەلافەتی داعشدا عەرزی داعش بکەن، کە ئێوە "داعش" تەعبیر لە ئیسلام ناکەن! ئەوسا ئەزانن کۆمیدیا چەند گرنگە!\nبەرنامەی بەرنامەو ستافەکەی کارێکی گەلێک ئاسایی‌و باشیان ئەنجامداوەو هاوڵاتیان پێشوازیی گەرمیان لەو بەرنامەیەیان کردووە! هاوڵاتیان خۆیان ووشیارن‌و ئیسلامییەکان بۆیان نییە ببنە کوێخای خەڵکی‌و بەناوی ئەوانەوە گوشار بهێنن بۆ ئەو ستافە! خەڵک خۆی ئەزانێت چی باشەو چی خراپە! مادام ئیسلامییەکان نیگەرانن بە بەرنامەکەی بەرنامەی بەرنامە، واتای ئەوەیە کارەکەیان سەرکەوتووەو جێگای خۆی گرتووە! دەستیان خۆش بێت‌و من لای خۆمەوە ئەوپەڕی پشتیوانییان لێئەکەم.\nیەکگرتوو+کۆمەڵ: "ڕێگەپێدراو نیە دروشم و ڕەمزی ئیسلامی كە ئایەتی قورئان و فەرموودەی لەسەر بێت ئیهانەو گەمەی پێ بكرێت"\nرونكردنەوەیەك لە فراكسیۆنی یەكگرتوو و كۆمەڵ سەبارەت بە بەرنامە گاڵتە ئامێزەكەی كەناڵی ئاسمانی كوردسات


گۆڕانخوازان بەرپرسانی باڵایان بێهیوا كرد\nبەیانی ئەمڕۆ شەموو لە ڕێوڕەسمی بەخاكسپاردنی نەوشیروان مستەفا ڕێكخەری گشتیی بزووتنەوەی گۆڕان، حزب و كەسایەتی و سیاسییەكان وتاریان پێشكەش كرد و جەماوەری گۆڕانیش كە ئامادەی ڕێوڕەسمەكە بوون، لەكاتی قسەكردنی حاكم قادر حەمەجان و سەڵاحەدین بەهائەدین هۆیهایان كرد و سوكایەتییان بەو دوو سیاسییە دەكرد.\nبەگوێرەی تۆماری ئەو كەناڵانەی ڕاستەوخۆ ڕێوڕەسمی بەخاكسپاردنی تەرمی نەوشیروان مستەفایان دەگواستەوە، لەو كاتەی حاكم قادر حەمەجان ئەندامی دەستەی كارگێڕی مەكتەبی سیاسیی یەكێتی بەناوی حزبەكەی وتاری پێشكەش دەكرد و دواتریش سەڵاحەدین محەمەد بەهائەدین ئەمینداری یەكگرتووی ئیسلامی لە كاتی وتارەكەیدا، لەلایەن گۆڕانخوازانەوە هۆیها و سووكایەتییان پێ كرا و سەڵاحەدین محەمەد بەهائەدین بەو هۆیەوە تووڕە بووە و شوێنەكەی جێ هێشتووە.\nبەگوێرەی زانیارییەكانی "وشە" هەریەك لە كۆسرەت ڕەسووڵ عەلی جێگری یەكەمی سكرتێری گشتی و بەرهەم ساڵح جێگری دووەمی سكرتێری گشتیی سەرەڕای چوونیان بۆ لای گردی زەرگەتە بۆ ئامادەبوون لە ڕێوڕەسمی ناشتنی تەرمی نەوشیروان مستەفا، بەڵام بەهۆی ئەوەی ڕێگرییان لێ كراوە لەلایەن جەماوەری گۆڕان تا بگەنە شوێنی بەخاكسپاردنەكەی، بۆیە گردی زەرگەتەیان جێ هێشتووە و گەڕاونەتەوە.\nئه‌م بابه‌ته 70020 جار خوێنراوه‌ته‌وه


כורדיפדיה - بۆکان\n📊 מאמרים 376,115 | תמונות 59,766 | ספרים 11,166 | קבצים הקשורים 44,732 | 📼 Video 169 | 🗄 מקורות 15,136\nמבקרים 26 פעילים בכורדיפדיה!\n📅 12-08 היום בהיסטוריה ▾\n🏰 بۆکان | 🏷 קבוצה: מקומות | שפת מאמרים: 🏳 کوردیی ناوەڕاست | 👁🗨\nبۆکان شارێکی بەناوبانگ و گەورەی ڕۆژهەڵاتی کوردستانڕۆژهەڵاتی کوردستانە، سەربە شاری ورمێورمێیە کە لە پارێزگای ئازەربایجانی ڕۆژئاوای ئێران هەڵکەوتووە. ئەم شارە لە 13 دەقیقە و 46 دەرەجەی درێژایی رۆژهەڵاتی و 32 دەقیقە و 36 دەرەجەی پانایی باکورییە. بە پێی دوایین دابەشکردنەکانی ئێران بەرینایی بۆکان 2541.306 کیلومەتری چوارگۆشەیە و لە باشوری رۆژهەڵاتی پارێزگای ئازەربایجانی رۆژئاوا ئێران هەڵکەوتووە. 1340 مەتر لە ئاستی دەریا بەرزە. شاری بۆکان لە باکورەوە لەگەڵ میاندواومیاندواو،لە ڕۆژهەڵاتەوە لەگەڵ ساینقەڵا، لە باشوورەوە لەگەڵ سەقزسەقز، لە باشووری ڕۆژئاواوە لەگەڵ سەردەشتسەردەشت و لە ڕۆژئاواوە لەگەڵ مەهابادمەهاباد هاوسنوورە.\nلەساڵی 2012–2006 لەلایەن دایرەی ئاماری زێرانەوەبڵاو بۆتەوەرێژەی دانیشتوانی بۆکان گەیشتۆتە 230٬000 کەس و لەنێو شارەکوردییەکانی ئێراندا دوای کرماشانکرماشان و ورمێ و سنەسنە گەورەترین شاری رۆژهەڵاتی کوردستانە،ئەمەش بەهۆی هەڵکەوتنی بۆکان لەسەر شاڕێی سەرەکی باکوور و باشووری رۆژئاوای ئێران گرینگییەکی ئەوتۆی بەم شارەبەخشیوەو بۆتەهۆی کۆچی زۆر لەگوندەکان و شارەکانی دەوروبەرەوەبۆ ئەم شارە.\nشاری بوکان ئیستا دوای شاری کرماشان و سنە لە روژهە لاتی کوردستان سیهەم شاری گەورە و پر حەشیمەی کوردنشینە لە ئیران\nبۆکان دوهەمین شاری کۆچەروەرگر لە ئێرانە.هەروەها بۆکان دوای ورمێ دوهەمین شاری عێلم و زانستە لە ئازەربایجانی ڕۆژئاوای ئێران.هەر وەها شاری بۆکان گەورەترین شار لە ناوچەی موکریانە.\nبۆکان لە ناو کورد دا بە شاری زیرەک حەسەن زیرەکحەسەن زیرەک، شاری عەزیزخان موکری و بوکی کوردستان و شیرازی کوردستان و بە شاری سادق شەرەفکەندیسادق شەرەفکەندی بەناوبانگە.\nناوی شاری بۆکانیش وەک مێژوی شارەکە، تا ئیستا نەکەوتۆتە بەر تۆێژینەوەی ڕاستەقینە. ئەوشتانەش وا لێرەولەوێ لەمەڕ باسەکە نووسراون لەدۆخی بیروبۆچوونی خەڵکی ئاسایی نە چوونەتەدەرێ و هیچ ڕووناکییەکیان نەخستۆتە سەر مێژووی پڕ تەم و مژی ئەم شارە.\nخەڵکی ناوچەکە لایان وایە کە ناوی بۆکان لەبنەڕەتدا بووکان بوە و ئەمەش بەهۆی نەریتێکەوە، کە گوایە لە ڕابردووی کۆندا، کاتێ بووک هاتوە، پێش چۆنەماڵی زاوا، بردوویانەتە سەر حەوزەگەورەی ناوەراستی شار و ئەمجا لەویۆە بەروماڵی زاوا بوونەتەوە! نووسەر و قەڵەم بەدەستی شار و ناوچەکەش نەک هەر ئەو چەوتییەیان ڕاست نەکردۆتەوە، بەڵکە بۆیان لە مل داون و بە شیعریان نووسین، بەڵگەیان بۆ ئەم بۆچوونە هەڵەیە پێکهیناوە.\nئەم وتارە بەنیازی دامەزراندنی سەرەتای باسێکی زانستییانە لە مەر بنەچەکی ناوی بۆکان نووسراوە. کلیلی کردنەوەی گرێ پووچکەی ئەم باسە، وشەی بەگە یان بەغە یە. بەگە یان بهەگە خودای هەموو ئەو گەلانە بوە کە پێش هاتنی زەردەشت لە هیندەوە تا ڕۆژئاوای ئێران ژیاون. ئاویستاناسی ئێرانی ئیبراهیم پوورداود لە وتاریکدا بە ناوی بەغ ەوە دەنووسێ (وشەی یەکجار کۆنی بەغ لە سەردەمێکی زووەوە لە زمانی ئێمەدا ماوەتەوە. لە زمانە کۆنەکانی ئێران وەک ئاویستایی و فورسی کۆن دا بەغ لە سەر زاری خەڵک بوە و لە گاتاکاندا کە هەڵبەستی زەردەشتن و کۆنترین بەشی ئاوێستا پێک دێنن، بەگە بە واتای بەش و بەخت هاتوە. لە بەشەکانی تری ئاوێستاشدا بەغە هەر هەمان واتای هەیە. وشەکە لە چاوگی بەگ ەوە دێت کە لە زمانی پەهلەوی دا بۆتە بەختەن.\nکارلێکراو(إسم مفعول) ی وشەکە واتە بەخت لە ئاوێستادا هاتوە کە لە زمانی پەهلەوی و فارسی و کوردیش دا بۆتە بەخت\nپوورداود لە درێژەی باسەکەدا دەڵی(بەغ لە زمانە کۆنە ئێرانییەکاندا وەک بهەگ لە سانسکریتدا، مانای بەش و بەخت دەدات و لە مانای دووهەمدا واتای خوداوەند یشی هەیە کە مەفهوومی بەخشەندە شی لێ وەردەگێرێ\nلە بەردەنووسە هەخامەنشییەکان و(یەک لەوان، بەردەنووسی بێستون) دا بەگە بە واتای خوداوەند هاتوە. هەر پوورداود لە شوێنێکی تری وەتارەکەیدا دەنووسێ(پێش پێغەمبەرایەتی زەردەشت، بە خوداوەند دەگوترا بەغ و پاشانیش کە ئەمان تاقەخوا یان ناونا ئاهورامزدا، وشەی بەغ لە واتای ئەسڵی و پێشووی خۆیدا مایەوە\nبۆ سەلماندنی ئەم بۆچوونە، پوورداود بەڵگە دەهێنێتەوە و دەڵێ(داریوش شای هەخامەنشی لە بەردەنووسەکەی بێستون (کێوی یەزدانی بەغستان) دا، کاتێ ڕووداوەکانی ساڵانی چوارەم و پێنجەمی شایەتیی خۆی دەگێڕێتەوە، دەڵێ،، ئەهورامەزدا و بەغان ی تر لە بەر ئەوە یارمەتی منیان دا، چونکوو من قین لە دڵ و درۆزن و زاڵم نیم.،،) مامۆستا عەلائەددینی سەجادیش لە مێژوەکەی خۆیدا، کاتێ هاتووتە سەر باسی قەومی کاسی، دەنووسی “یەکێک لە سۆراخی هیندوئەوروپایی یەکان بە سەر کاسییەکان، وشەی بوگاش یان بوغاش کە بە مانای خوایە.” لغت نامەی دهخدا قامووسی گەورەی زمانی فارسی کە وێ دەچێ سەرچاوەی زانیارییەکانی مامۆستا سەجادیش لەم بابەتەوە بووبێ، دەڵێ،، بهەگە لە سانسکریتدا بە واتای خودا بوە و لە کتێبی پیرۆزی ڤیدا دا ئەم واتایە چەندپات کراوەتەوە، واتە لە ناو هیندوئێرانییەکاندا پێش جیابوونەوەیان لە یەکتر، ئەم شتە باو بوە.\nخاتوو ماری بۆیس پسپۆڕی ناوداری مێژووی زەردەشت و ئاوێستا، لە کتێتی مێژووی زەردەشتایەتی دا چۆتە قووڵایی باسەکەوە و بە دوور و دڕێژی لە واتای وشەی بەغە و بەگە دواوە و مانای خوداوەند ی بۆ وشەکان پەسەند کردوە. دوکتۆر فەرەهوشی دانەری قامووسی زمانی پەهلەوی-فارسی، چوار واتای خودا، سەروەر، شا و هێزی خودایی ی بۆ بەغ لێک داوەتەوە و بەک یشی بە خوداو و سەروەر مانا کردۆتەوە. نووسەری واژەنامە مینوی خرد دوکتۆر ئەحمەدی تەفەززولی بەغان ی بە خودایان زانیوەو زانای بە ناوبانگی ئێرانی ملک إلشعرإبهار لە کتێبی سبک شناسی دا گوتویەتی، ئەم وشەی بەغ ە، یەکەم جار لە نووسراوێکی سارگون ی شای ئاشوردا لە گەڵ پاشگری دات لە شێوەی بەغ دات دا هاتوە کە ناوی پیاوێکی ئێرانی بوە.\nسەبارەت بەو بەغ دات ە پوورداود دەڵێ،، بەگ داتی یە، کە ئەویش سەرۆکێکی ماننا کان بوە و سارگۆن گرتی و فەرمانی دا بە زیندوویی پێستی بگروون. پوورداود هەروەها دەڵێ،، وشەی بەگ پێش ئەویش لە شێوەی بیت بەگی دا بینراوە کە واتای ماڵی بەغ، یان خانەی خودا ی هەیە و ناوی شارێکی ماد بوە کە سارگۆن لە هێرشکارییەکەی خۆی بۆ سەر خاکی ئوورارتو و ماننا دا یادی لێوە دەکات.،، من درەنگتر دەگەڕێمەوە سەر باسی بیت بەگی بەڵام با لێرەدا درێژە بە تویژینەوەی سەرچاوەکان بەدوای وشەی بەغ دا بدەین. ئەم وشەیە لە دراوی شاهانی ساسانی- شدا بینراوە، بەڵام لێرەدا،واتایەکی هەندێ نزمتەر لە ئەهورامزدای پێ بەخشراوە. لەکۆتایی سەردەمی ساسانییەکاندا ئاڵ و گۆڕیک بە سەر مانای بەغ داهات و تەنیا واتای گەورەی لێ ئیرادە کرا. تەنانەت لە کتێبی یادگاری زەریران دا تەنیا بە مانای سەر هاتوە.\nسەرچاوەیەکی ئوروپی سەدەی نۆزدەهەم کە باسی بۆکان و ناوچەی موکریانی کردبێت، کتێبێکە بە ناوی 'مەئموورییەتی زانستی لە ئێران' کە 'ژاک دو مۆرگان'ی فەرەنسی نووسیویەتی و لە ساڵی 1851 دا لە پاریس بڵاوی کردۆتەوە. ژاک دو مۆرگان و هاوسەرەکەی وەک زانا و پسپۆڕی بواری زەویناسی لە کۆتاییەکانی سەدەی نۆزدەهەمدا سەردانی بەشێکی زۆری ئێرانیان کردوە و لە ئازەربایجانەوە گەیشتوونەتە موکریان، ئینجا بەرەو سنە وکرماشان رۆیشتوون و سەریان لە خوزستان دەر هێناوە. بە دریژایی رێگاش وێنە و نەقشەی چیا و رووبار و شوێنەوارە سروشتیەکانیان کێشاوە، بو نموونە، کێوی تەرەغە و ئەشکەوتی سەهۆڵانی نێوان بۆکان و مەهاباد.، ژاک دو مۆرگان لە ماوەی مانەوە لە موکریان، سەردانی مەهاباد و ناوچەی مەنگوڕایەتی کردوە، پاشان بە رێگای بورهاندا گەیشتۆتە گوندی سەردەرابادی بۆکان و لەوێ بوە کە هەوالی مردنی سەیفەددین خانی سەرداری بۆکانی پێ گەیشتوە. دواتریش چوە بۆ بۆکان و لەوێوە بەرەو باشوورواتە کوردستانی ئەردەڵان و کرماشان و ئیلام بۆتەوە. کەسایەتییەکی بیانی دیکە کە ئاماژەی بە بۆکان و دەڤەرەکەی کردووە پرۆفیسۆر ڤلادیمیر مینورسکی توێژەری ناسراوی رووسە کە ساڵی 1915 لە پیترۆگراد وتارێکی بە زمانی رووسی بە ناوی (کورد تێبینی و وردبوونەوە) بڵاو کردۆتەوە، لەم وتارەدا باسی سەفەرێکی مینۆرسکی و هاوڕێکانی بۆ بۆکان دەکرێت. سەفەرەکە لە ساڵی 1911 و لە سەردەمێکدا بەرێوە چوە، کە مینۆرسکی کاربەدەست و جێگری کۆنسوولی روسیای قەیسەری بوو لە شاری ورمێ و درەنگتر، لە چەند مانگ پێش سەرهەڵدانی شەڕی یەکەمی جیهانی(1914-18)دا وەک ئەندامی لێژنەیەک بۆ دیاری کردنی سنووری تورک و ئێرانی، سەردانی ناوچە کوردنشینەکانی سەرسنووری دەکرد.\nوێنەی ئاجورێ قەڵایچی بۆکان لە مۆزە توکێو\nبە خوێندنەوەو سەرنجدان بە حکومتی لۆلۆیی و گۆتیەکان و قەومەکانی تری ناوچەکەو ئەو شوێنەوارانە ی لەگەڕان و پشکنینە شوێنەوار ناسییەکان و ئەو بەردنووسانەی دۆزاروئەتەوەو گرنگترینیان بەردنووسی قەڵایچی - کەمێژووەکەی دەگەڕێتەوە 800 ساڵی پێش زایین و قەڵاکۆنەکانی گوندەکانی (ئاغجێوان و ئەربەنووسی) بۆکان ئاماژە بە مێژوو شارستانییەتی کۆنی ئەم ناوچەیەی وڵاتی بۆکان دە کەن.\nسەیفەدین خانی موکری -خاونداڕی شاری بۆکان لە قاجاڕدا\nیکەم سەرژمێری کەلەساڵی 1231 ی هەتاوی ئەنجام دراوە رێژەی دانیشتوانی شاری بۆکان 100 کەس بووەو لەسەردەمای ناسرەدین شای قاجار و کاتێ سەردار عەزیز خانی موکری خاوەنی بۆکان بوو 100 بنەماڵەلەبۆکان نیشتەجێ بوون.\nسەردار عەزیزخان موکری،سەرداری گشتی سوپای ئیران لەسەردەمی ناسردەدین شای قاجار شش دانگێ بۆکانی لە ساڵی 1228 بە 1850 تمەن لە ئیلێ دیبۆکری دە کڕیە،ئێلی، ئەم گورانکارییانەی دەسەڵات لەدەڤەرکەدا بوو بە هۆی کە گوندی ئینگیجە لە 3 کیۆمەتری باشووری خۆرهەڵاتی بۆکان وێران بێت و گوندی سەردارئاباد(هەمان عڵی ئاواێی شاری بوکان) ئاوەدان بکرێت. هەروەها گوندی عەلیاباد کەئێستا یەکێک لەگەڕەکەکانی شاری بۆکان پێشتر نێوی چاوان بووە\nداوی کۆچی دوایی عزیرخانی موکری،سەیفەدین خان موکری کوڕی عزیزخان بەدەسەڵاتی ناوچەکە دەگات، سەیفەدین خان بۆکانی بەخوری بۆکان حەوزُێک دروست دەکا و بە هۆی گەورەیی کانییەکە لەو کاتەوە تائێستا ناوی حەوزە گەورەی پێ براوە.\nسەیفەدین خان بە فرۆشتنی چەند گوندێک لە موڵکەکانی خۆی لەسەر گردی پەنا حەوزە گەورەو قەڵای وێرانکراوی ڵی هەڵکەوتووە ناوی قەڵای سەرداری لەسەر دانراوە.\nسەردمێ شاهانێ ئیران........\nبۆکان لە سەردەمێ ڕەزا شادا بۆ جارێکی دیکە بۆکان بەکەسێک بە نێوی (حەبیب ئاغای پەناهی تاجرباشی کە خەڵکی تەورێز بوو) فرۆشرا. لەگەرماوگەرمی شەڕی دووەمی جێهانی و سەرەتاکانی حەکومتی محەمد ڕەزاشا بنەماڵەی ئێلخانی زادە و یان هەمان موهتەدی بە حەوسد (700) هەزار تەمەنی ئەوکات بۆکانیان لە تاجرباشی تەورێزی ستاندوەوە.\nهاتنی ڕووسەکان و عوسمانییەکان..........\nبە هاتنی ڕووس و عوسمانییەکان بۆ ناوچەی بۆکان و مەهاباد - بۆکانیش لە شەڕی یەکەمی جیهانی نەپارێزرا و هێرشی ڕووسەکان بووە هۆی ئەوەی کە ناوچەکە وێران بێت و زۆر خەڵکی بێتاوان کوژران و لەکاتی کشانەوەی هێزکانی ڕووس شاری بۆکان لەلایەن عوسمانییەکانەوە تڵانکران. تەنات هێزکانی ئێرانش ەاوڕێ لەگەڵ عوسمانییەکان دەستیانکرد بەتاڵانیی بۆکان و ناوچەکەوە بووە هۆی خەسارو زەبرێکی زیاتر لەپرسی کۆکەڵایەتی و سیاسی کورد.\nشاری بۆکان - حەوزەگەورە -ساڵانێ 1940 هەتا1950\nیەکەم قوتابخانەی بۆکان لە ساڵی 1928 دامەزرا و یەکەم مودیرەکەی نێوی مەهدی شەیبانی خەڵکی تەورێز بوو. یەکەم مامۆستای ئەو قوتابخانەیەش (شێخ حەسەنی کازمی) بۆکانی بوو.\nهەروەها لێرەدا جێی خۆیەتی کە ئاماژە بە یەکەم مامۆستای ژنی قوتابخانە لە بۆکان بکەین، هەموومان ناوی چوار ئەفسەرە شەهیدە کوردەکەی باشوری کوردستان دەزانین کە بۆ یارمەتی کۆماری کوردستان لە ساڵی 1946 دا هاتنە مەهاباد و بۆکان و پاش گەڕانەوەیان بۆ عیراق، بەدەست حکوومەتی پاشایەتی عیراق ئیعدام کران : قودسی، خەیروڵڵا، مستەفا خۆشناو و عزەت عەبدولعزیز، یادیان بەخێر بێت!\nبەڵام واهەیە کەم لە ئێمە بزانین کە هاوسەری یەک لەو چوار ئەفسەرە قارەمانە، خانمێکە بە ناوی میسری خانم کە یەکەمین مامۆستای ژن بوە لە بۆکان ! میسری خانم خەڵکی مەهاباد بوە و پێشەوا قازی محەممەد لە سەردەمی کۆمار دا ناردوویەتە بۆکان و بۆتە مامۆستای قوتابخانە. ناوی تەواوی میسری حەسەن زادە بوە و پاشان لە بۆکان شووی بە شەهیدمحەممەد ئەحمەد قودسی ئەفسەری کوردی خەڵکی سلێمانی کردوە و چۆتە سلێمانی. دوای شەهید بوونی قودسیش گەڕاوەتەوە رۆژهەڵاتی کوردستان و لە بۆکان شوی کردۆتەوە. میسری خانم بەختەوەرانە ئێستا لە حەیات دایە و لە تەمەنی 76 ساڵیدا لە بۆکان دەژی.\nئێستاکە شاری بۆکان زیاتر لە 50 هەزار قوتابی و خوێندکاری هەیە. دوو زانکۆی خوێندنی باڵای بە ناوەکانی پەیامی نوور بە نزیک 2000 خوێندکار و زانکۆی ئازادی ئیسلامی بە نزیک 1000 خوێندکار دەوی گرینگی زانستی و کولتوری لە ناوچەکەدا دەگێڕن.\nلە کاتی سەردەمای کۆماری کوردستان بۆکان لە دوای ناوەندی کۆمار واتە مهاباد گرینگترین شوێنی دەسەڵاتی کۆمار بوو. جا لەبەر ئەمە بەڕێوەبەرانی کۆمار بەشێک لە کار و چالاکیەکانیان بۆ بۆکان گوێستەوە و بۆ ئەم مەبەستە یەکێک لە چاپخانەکانیان هێنایە بۆکان و دەستیان بە چاپی گۆڤار و کتێب کرد. یەکەم گۆڤارێکی کە لە بۆکان چاپ کرا 21 مارسی 1946 و بە پێی ئامانجەکانی کۆمار دەست بە بڵاوکرانەوەی کرا. گۆڤاری هەڵاڵە گۆڤارێکی ئەدەبی سیاسی بوو بە سەرنوسەریی نوسەری ناسراوی کورد حەسەن قزڵجی و بە یارمەتی بلیمەتی ناودار هەژار موکریانی، هەروەها عەباسی حەقیقی شاعیر و هێمن موکریانی چاپ و بڵاو دەبۆوە. ساڵی 1947 لە باشوری ئەو کاتی شار یەکەم بنکەی تەندروستی دەمەزرا و یەکەم دکتۆر و نەشتەرگەری ئەو نەخۆشخانەیە فریدریشی ئەڵمانی و بە هاوکاری خانمەکەی نەخۆشەکانیان چارەسەر دەکرد.\nشاری بۆکان بە هۆی هەڵکەوتنی لە نێوان دوو چۆمی گەورە (تەتەهو) کە بە ناوەڕاست و (جەغەتو) کە بە رۆژهەڵاتی شاردا تێپەڕ دەبن، بە جەمسەرێکی گرینگی کشتوکاڵی لە رۆژئاوای ئێران لەقەڵەم دەدرێ. جەغەتو لە کوێستانەکانی چل چەمە و شاخەکانی زاگرۆس و کوێستانی ماین بڵاغ سەرچاوە دەگرێ و کە دەڕژێتە بەنداوی شەهید کازمی لە 35 کیلۆمەتری باشوری رۆژهەڵاتی بۆکانەوە. چۆمی تەتەهوش لە کوێستانەکانی دەڤەری مهاباد و سەقز و بانە و کوێستانەکانی باشوری کوردستانەوە سەرچاوە دەگرێ و دەڕژێتە زەریاچەی ورمێ وە. لە باری ئاو و هەواوە زستانی سارد و پڕ بەفری هەیە و هەوینانیشی گەرمە. مامناوەندی بارین لە بۆکان 500 میلی مەترە لە ساڵدا. زیاترین بەفر و باران لە ناوچەی رۆژهاڵات و باشوری شاردا لە دوو وەرزی زستان و بەهاردا دەبارێن. هاوینی تا ڕادەیەک گەرم و زستانی سارد تایبەتمەندیی بەرچاوی کەش و هەوای بۆکانن. شارەزایان سەبارەت بە تۆپۆگرافی شاری بۆکان ئاوا دەڵێن کە زنجیرە کێوەکانی با‌ژێڕی بۆکان درێژەی زنجیرە کێوەکانی ئەڵپ و کوێستانەکانی ئەرمەنستان و ئازەربایجانە و ئەمەش بە هەرێمی جەغەتوو و چۆمی لەیلان چایەوە دیاری دەکرێ. پێکهاتەی جیۆلۆگی لە دەڤەری بۆکان لە پێکهاتەکانی جیۆلۆژی باکوری رۆژئاوای ئێرانە. بورکانەکانی سەرەتای ئیئوسن و هەروەها کۆتاییەکانی قۆناغی سێیەم دەوروبەری شار و بەتایبەتی باشور و باشوری رۆژهەڵاتی بۆکان بۆکانیان پێکهێناوە.\n🏷 קבוצה: 🏰 מקומות\n💎 מקום: ◾ עיר קטנה\n➕ נוסף על ידי (هاوڕێ باخەوان) על Nov 7 2008 5:19PM\n✍ פריט זה עודכן לאחרונה על ידי (هاوڕێ باخەوان) על: Nov 24 2018 9:35AM\n👁 פריט זו נצפתה פעמים 19,104\n📷 קובץ תמונה 1.0.1 29 KB Oct 28 2009 12:00AM هاوڕێ باخەوان\n1. 👁 Hesenê Qizilcî\n2. 👁 ئاگری ئیسماعیل نەژاد\n3. 👁 بریا کاکەسووری\n4. 👁 حسەین بەهامین\n5. 👁 حەسەن قزڵجی\n6. 👁 خالید ئەحمەد نەژاد\n7. 👁 سەید کامیل نیزامی\n8. 👁 عوسمان محەمەدی (عوسمانە سوور)\n9. 👁 عەبدوڵڵا ئاغا بەیگپوور\n10. 👁 یوونس رەزایی\n1. 👁 بۆکان لە سەدەی بیستەم دا\n2. 👁 سەفەرێکی خەیاڵی بۆ بۆکان\n1. 👁 نوێنەری شاری بۆکان لە پەرلەمانی ئێران دەستی لەکارکێشایەوە\n2. 👁 ڕێکخراوە مەدەنییەکانی بۆکان بۆ بژیوی خەڵک لە قەیرانی ئێستای کوردستاندا ڕاگەیەندراوێکی بڵاو کردەوە\n2. 👁 ئەنجومەنی ژینگەپارێزی وڵات بۆکان\n3. 👁 خێرخوازی ئیحسان کارانی بۆکان\n4. 👁 دەزگای پارێزەرانی ژینگەی بۆکان\n1. 👁 Bokan\n2. 👁 ئابڵاخ (بۆکان)\n3. 👁 ئاڵبڵاغ (بۆکان)\n4. 👁 ئینگیکەند\n5. 👁 باغچە\n7. 👁 بەنداوی بۆکان\n8. 👁 تورکمانکەندی\n9. 👁 تیکانتەپە\n10. 👁 جانبڵاغ\n11. 👁 حەسناوا\n12. 👁 داو داودی\n13. 👁 دوکچی\n14. 👁 دەرزیوەلی\n15. 👁 دەروێشاڵی\n16. 👁 ساروقامیش، فەیزوڵڵابەگیی بۆکان\n17. 👁 سەقزلوو\n18. 👁 قەڵایچی\n19. 👁 کەڵتەگە\n20. 👁 یاسیکەند\n1. 👁 ژنێک لە بۆکان بە هۆی سوتانەوە گیانی لەدەستدا\n1. 👁 بۆکان لە سەدا 10ی بەرهەمی کشتوکاڵیی ئازەربایجانی رۆژئاوا دابین دەکات\n2. 👁 شاری بۆکان 4800 گیرۆدەبوو، به ماددەی سڕکەری هەیە\n3. 👁 ڕاپۆرتێک لەسەر بارودۆخی چەند ڕۆژی ڕابردووی بۆکان\n1. 👁 Helale\n1. 👁 بۆکان ساڵی 1951\n2. 👁 بۆکان لە کۆتاییەکانی سەردەمی قاجاردا\n3. 👁 سەردانی شا بۆ بەنداوی بۆکان - 1970\n4. 👁 شاری بۆکان حەوزەگەورە ساڵانی 1940 تا 1950\n5. 👁 وێنەیەکی شەهید ئەحمەدخانی فاروقی معاونی هێزی بۆکان و مەنتەقە لە سەرا\n6. 👁 کۆمەڵێک لە ناودارانی بۆکان


2020.07.06 - 14:55\nجارێکیتر لیژنەی باڵای جێبەجێکردنی یاسای چاکسازی کۆبووەوە و گفتوگۆ لەبارەی هەنگاوەکانی جێبەجێکردنی یاسای چاکسازی کرا و چەند پێشنیازێک خرایەڕوو بۆ ئاسانکاریکردن و خێراتر جێبەجێکردنی یاسای چاکسازی و لە کۆبوونەوەی داهاتوو پەسەند دەکرێن.\nئەمڕۆ (دووشەممە، 6ی حوزەیرانی 2020)، لە رێگەی ڤیدیۆ کۆنفرانسەوە کۆبوونەوەی لیژنەی باڵای جێبەجێکردنی یاسای چاکسازی بە سەرپەرشتی مەسرور بارزانی، سەرۆکی حکومەتی هەرێم ئەنجامدرا.\nبەگوێرەی ڕاگەیەندراوی کۆبوونەوەکە، لە کۆبوونەوەکەدا کە قوباد تاڵەبانی جێگری سەرۆکی حکومەت و ژمارەیەک لە وەزیرە پەیوەندیدارەکان بەشداربوون، گفتوگۆ دەربارەی هەنگاوەکانی جێبەجێکردنی یاسای چاکسازی و رەشنووسی ژمارەیەک پەیڕەوی تایبەت بە چاکسازی کرا.\nئاماژە بەوەشكراوە، دوای گفتوگۆکردن دەربارەی ڕەشنووسی چەند پەیڕەوێکی ناوخۆ کە لە پێناو ئاسانکاریکردن بۆ جێبەجێکردنی یاسای چاکسازی ئامادەکراون، تێبینی و سەرنجی پێویست لە لایەن بەشداربووانەوە خرایەڕوو، پاشان بڕیاردرا لە کۆبوونەوەی داهاتووی ئەنجومەنی وەزیران پەسەند بکرێن.\n11ی کانونی یەکەمی 2019 ئەنجومەنی وەزیرانی هەرێم، پڕۆژە یاسای چاکسازی پەسەندکرد و لە 16ی کانونی دووەمی 2020دا، یاساکە لەلایەن پەرلەمانەوە پەسەند کرا، دواتریش لە 4ی شوباتی 2020، نێچیرڤان بارزانی، سەرۆکی هەرێمی کوردستان، یاساکەی واژوو کرد و لە 1ی تەموزی 2020-یشدا یاساکە خرایە بواری جێبەجێکردنەوە.\nبزانە زیادکردنی تەنها 20 خولەک خەو چەند سودی بۆ تەندروستیت هەیە\n2020.07.18 - 23:30\nخوشكێكی زارا محمەدی چەند نهێنینەك لەسەر ’’ئەو پلانانەی بۆ خوشكەكەی دانراون’’ ئاشكرا دەكات\n2020.07.18 - 16:55


شلێر باپیری وهه‌ڵبژاردنەکانی جوانترین و شایسته‌ترین کچ (ژن) له هەرێمی کوردستان « کاروانسه‌رای هونه‌ر\nOlder: هونەرمەندی کورد چیا مەدەنی Newer: عود ژه‌نی ناوبانگی کورد گانی میرزۆ وفیستیڤاڵی مۆرگنلاند\nشلێر باپیری وهه‌ڵبژاردنەکانی جوانترین و شایسته‌ترین کچ (ژن) له هەرێمی کوردستان\nPosted October 10th, 2013 at 8:53 pm (UTC-5)\nTıkaye leser Wénekan kılık bıke bo gewrekırdnewe تکایە لەسەر وێنەکان کلیک بکە بۆ گەورەکردنەوە\nساڵانە لەسەر ئاست و پلەی جیاواز وجۆراو جۆردا کێبرکی هەڵوەژێنی جوانترین کچ وە یاخود ژن بە رێوە دەچێت، چ لە شاروچکە بچوکەکان، شارەکان وە یاخود ئوستانەکان کە لەسەر ئەنجام لە هەر ئوستانێک، یان ئیالەتێک خانمێک وە یاخود کچێک بە نوێنەرایەتی ئوستانەکەی هه‌ڵده‌بژێریت و لە پێشبڕگی سەرانسەری وڵاتەکەدا بەشداری دەکات و پاشان جوانترین و شایستەترینیان نوێنەرایەتی وڵاتەکەی دەکات لەسەر ئاستێکی نێونەتەوەییدا واتە لە کێبرکی جوانترین و شایستەترین ژن لەسەر ئاستی هەموو جیهان.\nبێگومان ئەمە دیاردەیەکی شارستانیە کە لە سەرانسەری جیهاندا بەرێوە دەچێت چ لەو وڵاتانەی سیکولارن وە یاخود لەو وڵاتانەی لە رووی ئاینیەوە پارێزکارن. ئەوەی شایانی ئاماژە پێکردنە ئەو کچانەی وە یاخود ئەو ژنانەی لەم کێبرکیانەدا بەشداری دەکەن بە واتای ئەوە نییە ئەمانە لە هەرە جوانترین و شایستەترین کچانی ئەو وڵاتەدان، بەڵکۆ تەنها جوانترینی ئەو کۆمەڵە کچانەن کە لەو پێشبرگیەدا بەشداریان کردوون، ئەگەنە لەوانەیە سەدان و هەزاران کچانی جوانترو شۆخ و شەنگتر هەبن کە ئەو هەلەیان بۆ نەرەخساوە لەو جۆرە پێشبرگیانەدا بەشداری بکەن، بەڵام سەرە رای ئەوە دەست خۆشی و ئافەرینی ئەو کچانە دەکرێت کە بەجەرگانە لە کۆمەڵگایەک کە تا رادەیەک پارێزکاردا لەو پێشبرگیەدا بەشداریان کردوون و بەو هێوایەی ئەمە هاندەرێک بێت لە ئایندەدا ژمارەیەکی زۆرتر بەشداری بکەن بە تاێبەتی ئەوانەی لە ناوەوەی وڵاتدان، له هه‌مان کاتدا ده‌بێت سوپاسی ئه‌و داێک و باوکانه بکرێت که وا رێگایان به کچه‌کانیان داوون بۆ ئه‌وه‌ی له‌و جۆره پێشبرگیانه‌دا به‌شداری بکه‌ن.\nبە داخەوە من بۆم نەرەخسا پێشبرگیەکە ببینم بەڵام لە رێگای ئەو کلیپانەی بڵاو بۆنەتەوە بەرنامەکە بێ کەم و کۆری نەبوە و وا دەردەکەوێت هەڵسۆرانی کێبرگیەکە بە ئەندازەێ پێویست شارەزاییان لە کارەکەدا نەبوە کە شیانی هەیە پەێوەندی بە سەرچاوە جیاوازەکانەوە هەبێت بە تاێبەتی لە رووی داراییەوە.\nبۆ بەشداری کردن لەو کێبرکیانە هەندی پرینسیپ وە یاخود هەل و مەرج هەیە کە دەبێت رەچاو بکرێت لە رووێ راهێنانی کاندیدەکان، هەلس و کەوتیان، جل لەبەکردن، شێوەێ روێشتنیان، قسەکردن و وەڵامدانەوە، فێرکردنی جۆری پرسیارەکان، پۆزلێدان، چۆنیەتی راوەستان، وێنەگرتن، ئارایش و چەندینی تر، کە لە هەموو ئەو شتانەدا کەم وکۆڕی لە کاندیدەکاندا بەدی دەکرا.\nشایانی ئاماژە پێکردنە کێبرکیەکان له سه‌رانسه‌ری جیهان بەرامبەر بە ساڵانی رابوردوو گۆڕانێکی زۆری بەسەردا هاتوە بە تاێبەتی ئەگەر لە پێشدا تەنها تێشک لەسەر جوانی بوە، ئێستاکە تواناییە جۆراوجۆرەکانی ئەو خانمە ڕۆڵێکی گرنگ دەبینن وه‌کو زانیاری، پۆز، که‌سایه‌تی و هه‌ر وه‌ها له‌سه‌ر وێنه‌کانیان،پوخته‌ی کارو ژیاننامه، جل و به‌رگی ئێواران و چاوپێکه‌وتنی که‌سایه‌تی که هه‌ر کام له‌مانه سه‌نگینی و قورسایی خۆی هه‌یه له نومره‌ی ده‌نگدانه‌کاندا، واتە جوانیەکە هەر دەرەوە نییە بەڵکۆ لە ناوەوەش.\nکچان و ژنانی کورد ئه‌مه یه‌کمین جاریان نییه له کێبرکیه‌کی وه‌هادا به‌شداری بکه‌ن به‌ڵکۆ دیاره له درێژایی ده‌یان ساڵاندا له عیراق کچانی کورد به‌شداریان کردووه و پله‌ی یه‌کمیشیان به ده‌ست هێناوون. ئه‌وه‌ی که باش لێ دڵنیام له ساڵی 1971 خانمه ناسکه شاڵی پله‌ی یه‌کمی به ده‌ست هێنا و هه‌ر وه‌ها ژینا زه‌هاوی له ساڵی 2009 و له ساڵی 2001 یش کچێکی تری کورد یه‌کمین پله‌ی به ده‌ست هێنا به‌ڵام پاش یه‌ک مانگ لێ سه‌ندرابوه‌وه به هۆێ ئه‌وه‌ی بۆ ماوه‌ی سێ مانگ شوی کردبوو وپاشان جیا بوبوه، چونکه یه‌کێک له مه‌رجه‌کانی به‌شداریکرن نابێ کاندیده‌که شوی کردبیت، هه‌ر وه‌ها له رێگای ناوه‌کانه‌وه شیانی هه‌یه براوه‌ی ئه‌م ساڵانه‌ش هه‌ر وه‌ها کورد بن، نه‌رمین قدوری ساڵی 1954،شاهیناز النقاش ساڵی 1967، نه‌رمین که‌تان ساڵی 1979 و ئاڵا عه‌بدولهادی ساڵی 1996.\nبۆ ئەو کەسانەی دژ بەم جۆرە کێبرکیەدان و بە بازرگانی کردن بە کچانەوە وە یاخود ژنانەوە ناوی دەبەن، ئەوەندەی پەێوەندی بە بازرگانیەوە هەیە بەو پییەی کۆمپانیا گەوراکان پوڵێکی زۆری تێدا خەرج دەکەن بۆ ئاگاداری و پرۆپاگەندە بۆ بەرهەمەکانیان لە هەمان کاتدا دەرگایەکی زۆر بە رووی ئەو کچانەدا دەکاتەوە، کە تا ئەو رادەییەی من ئاگادار بم زۆری براوەکان ئەمرۆ لە سینەما و تەلفزیۆن و بوارە جیاوازەکانی هونەردا کار دەکەن.\nشلێر باپیری که خۆێ یه‌کێک له خانمه شۆخ و شه‌نگه‌کانی کوردستانه و هه‌میشه سه‌رقاڵی چالاکیه‌کانی ژنانه و به هۆێ کارکردنی له ده‌زگاکانی میدیادا زۆر جار له نزدیکه‌وه چاودێری ئه‌م جۆره چالاکیانه‌یه که به هه‌ڵمان زانی سه‌باره‌ت به کێبرکی ئه‌م دواییه‌ی جوانترین کچی سالی 2013 هه‌رێمی کوردستان ئه‌م هه‌ڤپه‌ێڤینه له‌گه‌ڵدا ساز بده‌ێن و سه‌رنج و تێبینیه‌کانی به گوێگران و بینه‌رانمان را بگه‌ێنین. هیوادارم سوود به‌خش بێت.\nوتو وێژ لەگەڵ شلێ باپیری Hevpéyvın dıgel Şılér Bapırı\nPosted in Art, culture, هه‌رێمه كوردییه‌كان


سه‌رۆك كۆمار و سه‌رۆك وه‌زیرانی عێراق له‌ئۆفیسه‌كانی خۆیانه‌وه ده‌ست به‌چاكسازيی ده‌كه‌ن\n1508 جار خوێندراوه‌ته‌وه\nسه‌رۆك كۆمار‌و سه‌رۆك وه‌زیرانی عێراق، له‌سه‌رۆكایه‌تی‌و نوسینگه‌كانی خۆیانه‌وه ده‌ست به‌ئه‌نجامدانی چاكسازیی ده‌كه‌ن.\nسه‌رچاوه سیاسییه به‌ئاگاكان ڕایانگه‌یاند كه عادل عه‌بدولمه‌هدى سه‌رۆك وه‌زیران نیازى چاكسازى هه‌یه له نووسینگه‌ى خۆیدا ، به‌رهه‌م ساڵحى سه‌رۆكى كۆماریش شێلگیره له‌سه‌ر بچوككردنه‌وه‌ى فه‌رمانبه‌رانى سه‌رۆكایه‌تى كۆمار\nسه‌رچاوه‌كان له سه‌ر زارى رۆژژنامه‌ى شه‌رقلئه‌وسه‌ته‌وه ده‌ڵێن كه "ئه‌و چاكسازیه‌ى عادل عه‌بدول مه‌هدى به نیازه ده‌ستى بداتێ، به هۆى ئه‌و ته‌واو داڕزانه‌وه‌یه كه تووشى حكومه‌ت بووه له ماوه‌ى سه‌رۆكایه‌تى ئه‌نجومه‌نى وه‌زیرانى پێشوو له ماوه‌ى 13 ساڵى رابردوودا كه حزبى ده‌عوه حوكمڕانى كردووه".  \nووتیشى كه "عه‌بدولمه‌هدى مكوڕه له‌سه‌ر دووباره بنیاتنانه‌وه‌ى په‌یكه‌ربه‌ندى ئه‌مانه‌تى ئه‌نجومه‌نى وه‌زیران و گۆڕینى بۆ دیوان یان نوسوینگه‌یه‌كى بچوك كه فه‌رمانبه‌رێك به پله‌ى به‌ڕێوه‌به‌رى گشتى سه‌رپه‌رشتى بكات نه‌وه‌ك به پله‌ى وه‌زیر هه‌ر وه‌ك له ساڵانى پێشووتر كارى پێكراوه ، ئه‌ركه‌كه‌شى هه‌ماهه‌نگییه له‌گه‌ڵ وه‌زاره‌ته په‌یوه‌ندیداره‌كانى په‌یوه‌ست به ئه‌نجومه‌نى وه‌زیرانه‌وه" سه‌رچاوه‌كه رشیگه‌یاند كه: " به‌ڵام ئه‌و كاره په‌یوه‌سته به گۆڕینى په‌یڕه‌وى ناوخۆى ئه‌نجومه‌نى وه‌زیرانه‌وه كه پله وه‌زیرى به ئه‌میندارى گشتى و به‌ڕێوه‌به‌ره‌كانى نووسینگه‌كانى سه‌رۆكایه‌تى ئه‌نجومه‌نى وه‌زیران به‌خشیووه".\nسه‌رچاوه‌كان له‌وه دڵنیامان ده‌كه‌نه‌وه كه " عه‌بدول مه‌هدى له گرفتێكى گه‌وره‌دایه له‌خۆ ڕزگاركردن له‌و ژماره فه‌رماننبه‌ره زۆرانه‌ى ئه‌مانه‌تى ئه‌نجومه‌نى وه‌زیران ،گرفته‌كه له‌وه‌دایه كه زۆریان له فه‌رمانگه‌ى دیكه‌وه ته‌نسیب كراون ، چونكه ئه‌و موچه‌یه‌ى له ئه‌نجومه‌نى وه‌زیرانه‌وه وه‌ریده‌گرن سێ ئه‌وه‌ندى وه‌زاره‌ته‌كانیانه - هه‌ندێك وه‌زاره‌ته‌كان وان".\nسه‌رچاوه‌كان پێشبینى ئه‌وه‌ش ده‌كه‌ن كه "عادل عه‌بدول مه‌هدى له قۆناغى ڕاگوزه‌رى ئاینده‌دا پشت به به‌رێوه‌بره‌ى نووشینگه‌ى ده‌به‌ستێت ، ئه‌مه‌ش به هۆى ئه‌و شاره‌زاییه‌ى كه (نوفه‌ل ئه‌بو شون) له ماوه‌ى 4 ساڵ كاردرنى له نوسوینگه‌ى عه‌بادى ده‌ستى كه‌ووتووه و ئینجا دواتر ده‌كرێت ده‌ستبه‌ردارى بیت ". ئاماژه‌شى به‌وه كردووه كه "گرفتى داڕزان كه عه‌بدول مه‌هدى له سه‌رۆكایه‌تى ئه‌نجومه‌نى وه‌زیران ڕووبه‌ڕووى ده‌بێته‌وه ، به‌رهه‌م ساڵحیش هه‌مان گرفتى هه‌یه ، سه‌رۆك كۆمارى تازه خۆى له به‌رده‌م 3000 فه‌رمانبه‌ردا بینیوه‌ته‌وه ، ئه‌مه جگه له فه‌رمانبه‌رانى هێزه ئه‌منییه‌كانى ده‌سته‌ى پاراستنى كۆشكى كۆمارى".\nسه‌رچاوه‌كان جه‌خت له‌وه‌ش ده‌كه‌نه‌وه كه "به‌رهه‌م ساڵ شێلگیره له‌سه‌ر خۆده‌ربازكردن له و فه‌رمانبه‌رانه‌ى له‌سه‌ر كۆشكى كۆمارى هه‌ژمارن یاخود گێرانه‌وه‌یان بۆ فه‌رمانگه فه‌رمییه‌كانى پێشوویان و هه‌ڵوه‌شاندنه‌وه‌ى ته‌نسیبه‌كانیان".\nبه‌ڵگه‌نامه‌یه‌كى ده‌رچووى ئه‌نجومه‌نى وه‌زیرانیش باسى ئه‌وه‌ى كردووه كه "عه‌بدولمه‌هدى  ڕیگه‌ى به "ئه‌بو شون" داوه كه نووسینگه‌ى له‌م چه‌ند ڕووه‌ى خواره‌وه به‌رێوه‌به‌رێت : جیبه‌جێكردنى رینماییه‌كانى ئه‌نجومه‌نى وه‌زیران ، قسه‌كردن له‌گه‌ڵ سه‌رجه‌م لایه‌نه فه‌رمییه‌كان به گوێره‌ى سرووشتى كاره‌كانى نووسینگه‌ى سه‌رۆكى وه‌زیران، به‌دواداچوونى كاروباره‌كان له‌گه‌ڵ لایه‌نه په‌یوه‌ندیداره‌كان سه‌باره‌ت به جێبه‌جێكردنى به‌رنامه‌ى حكومه‌تى سه‌رۆكى ئه‌نجومه‌نى وه‌زیران"، ئه‌مه جگه له‌وه‌ى سه‌رجه‌م ده‌سه‌ڵاته كارگێڕییه‌كانیشى پێدراوه به ده‌سه‌ڵاتى دامه‌زراندن له نوسوینگه‌ى سه‌رۆكى وه‌زیران ، تاوتوێكردنى هه‌موو پرسه‌كانى تایبه‌ت به خزمه‌ت و به‌رزه‌فتكردن ، خانه‌نشینى فه‌رمانبه‌رانى نوسوینگه‌ى ئه‌نجومه‌نى وه‌زیران به گویره‌ى یاسا به‌ركاره‌كان.


له‌لایه‌ن: محەمەد تاهیر - به‌روار: 2021-07-08-02:14:00 - کۆدی بابەت: 5787\nبیگ گرین کۆمپانیایەکی قازانج نەویستە، لە ساڵی 2011 لەلایەن کیمباڵ مەسک و هاوڕێکەی لە گرووپی (Kitchen restaurant)، هیوگۆ ماثیوسن دامەزرێنرا، کیمباڵ و هاوڕێکەی باوەڕیان وابوو کە هەموو منداڵێک شایەنی ئەوەیە کە چانسی یاریکردن و فێربوونیان هەبێت لە گۆمەڵگەیەکی تەندروستدا.\nتێکەڵەیەک لە باخچەی یاری، پۆلی دەرەکی و باخچەی فێرکاری ئەو شوێنانەن کە فێرخوازان تێیدا فێری زانستی ڕواندن و گەشەکردنی میوە و سەوزەکان دەبن، ئامانجی ئەم کۆمپانیایە بریتییە لە پەرەپێدانی تەندروستی قوتابییەکانی و هەروەها باشترکردنی کۆمەڵگە لەڕێگەی دروستکردنی خوێندنگەی باخچەیی.\nکۆمپانیای بیگ گرین لە ساڵی 2011 لەلایەن کیمباڵ مەسک و هیوگۆ ماثیوسن دامەزرێنراوە، هۆکاری دروستبوونی ئەم کۆمپانیایە بریتیبوو لە باخچەی قوتابخانەیی کە یارمەتی خوێندکارانی قوتابخانەکان بدات زانیاری و ڕێنامیی تایبەت وەربگرن دەربارەی خۆراکی سروشتی و تەندروست.\nئەم خوێندگایانە بەشێوەیەک دروستدەکرێت کە هەوڵی باشترکردنی باری دەروونی قوتابییەکان دەدات و هەروەها هەوڵی باشترکردنی ئاستی خوێندنیان دەدات، هەروەها دامەزرێنەرانی کۆمپانیای بیگ گرین دەیانەوێت قوتابخانەکان بەهەمانشێوە چارەسەری تر بدۆزنەوە بۆ ئەو کێشانەی کە پەیوەندیان بە قوتابخانەکانەوە هەیە، هەروەها یەکەمین باخچە کە لەلایەن کۆمپانیای بیگ گرینەوە دروستکرا لە قوتابخانەی سەرەتایی شمیت (Schmitt Elementary) بوو لە دێنڤەر، کۆلۆرادۆ.\nباخچەی فێرکردن بریتییە لە پۆلێک کە لە دەرەوەی بینای قوتابخانەکەدا دروست دەکرێت، وەک باخچەیەکی بەرهەمهێنانی میوە و سەوزە وایە و هەروەها بەرهەمەکانی بۆ خواردن دەبێت، باخچەکان لە چەند شوێنێکی تایبەت پێکدێن بۆ چاند و گەشەکردنی ڕووەکەکان، هەروەها شوێنی دانیشتن و تایبەت بە فێرکردن و فێربوونی لێیە، ئەمانجی ئەم باخچانە بریتییە لە یەرمەتیدانی قوتابیان بۆ گەشەسەند و تێکەڵبوون بە کۆمەڵگە، ئەم باخچانە بە شێوەیەک دیزاین کراون کە بۆ قوتابخانە گەورە و بچووکەکان ببێت.\nئەو خواردنانەی کە دەچێنرێن لە باخچەکاندا، پاش کۆکردنەوەیان دەفرۆشرێن بە چێشتخانەکان، ئامانج لەمەش یارمەتیدانی قوتابییەکانە بۆ ئەوەی لە تەمەنێکی بچووکەوە فێری بازرگانی ببن و تونای کارکردن و مامەڵە کردن بەدەست بهێنن.\n"About Learning Gardens – Big Green". biggreen.org. Retrieved 2018-10-06.\ncookwjennifer. "Plant A Seed Day: Celebrate spring and take a step toward a healthier future". The Commercial Appeal. Retrieved 2019-08-22.\nبابه‌ته په‌یوه‌ندیداره‌كان به : بیگ گرین


چه‌کی قاچاخ له سویددا زۆر بووه - Radio Sweden Kurdish - ڕادیۆی سوید - Radyoya Swêdê | Sveriges Radio\nچه‌کی قاچاخ له سویددا زۆر بووه\nبڵاو کرایه‌وه onsdag 25 maj 2011 kl 14.58\nچه‌کی قاچاخ له سویددا زیادی کردووه، به پێی زانیارییه‌کانی پۆلیس تا ئێستا له‌ماوه‌ی ئه‌مساڵدا 12 چه‌کی قاچاخ ده‌ستیان به‌سه‌ردا گیراوه به‌ڵام پۆلیسی گومرگ ده‌ڵێن ئه‌و ژماره‌یه له‌وه زۆرتره به‌ڵام تا ئێستا به‌ڵگه له‌سه‌ر هه‌بوونییان نییه.\nڕێگه‌کانی هێنانی چه‌ک به قاچاخ بۆ ناو سوید یه‌کجار زۆرن، به پێێ پۆلیس پۆست، شه‌مه‌نه‌فه‌ری شتومه‌ک گواستنه‌وه و پاپۆڕه‌کانی بازرگانی چه‌ند رێگه‌یه‌کی هێنانی ئه‌و چه‌که قاچاخانه‌ن.\nبه‌ڕای پۆلیس هه‌ر به‌هۆی ئاسان ده‌ستکه‌وتنی چه‌کی قاچاخه‌وه‌یه ته‌قه‌کردن و به‌کارهێنانی چه‌ک له‌لایه‌ن تاوانکارانه‌وه چه‌ند جارێک دووباره بۆته‌وه و نموونه‌یان ته‌قه‌کردنه ئاشکاراکانی شه‌قامه‌کانی یۆتۆبۆری و مالمیۆیه له چه‌ند مانگی ڕابوردوودا.\nهه‌رچی ده‌ستگه‌ی گومرگ ده‌ڵێن به‌رگرتن له قاچاخچێتی چه‌ک و هێنانی بۆ ناو سوید گرانه و له‌لاڕێی لادێ و سنوره‌کانی وڵاتانی یه‌کییه‌تی ئه‌ورووپاوه ده‌هێنرێن، تا ئێستا زانیاری هه‌واڵگریی پۆلیس له‌م بواره‌دا به‌پێی پێویست نییه.


بارزانی پرۆژەی هه‌بوو، بایدن هەیبوو، كێی تر چ پرۆژەیەكی هه‌یە؟\nساڵی 2006 بوو، ئەو كاتەی كە ئەندامی ئەنجوومەنی پیرانی ئەمەریكا بوو، جۆ بایدن، پرۆژەیەكی كورت و پوختی بۆ چارەسەری كێشەكانی عێراق و بەتایبەتی بۆ ڕوونەدانی شەڕی ئەھلی لە عێراق خستە ڕوو. پوختەكەی بریتی بوو لە دابەشكردنی عێراق بۆ 3 ناوچەی فیدراڵی بۆ ھەریەك لە كورد و شیعە و سوننە، لەساڵی 2007 یشدا زۆرینەی ئەندامانی ئەنجوومەنی پیرانی ئەمەریكا دەنگیان بۆ ئەو پرۆژەیە دا. بەڵام، ئەو كاتە بەشی زۆری عەرەبی سوننە و شیعە بە نوخبە عاقڵەكانیشیانەوە !! دژی ئەم پرۆژەیەی بایدن وەستانەوە و ئەمەیان بە پلانی ھەڵوەشاندنەوەی عێراق دانا. بەڵام ئەوانەی كە دژی ئەم پرۆژەیەی بایدن بوون ھیچ پرۆژەیەكی بەدیلی ئەو پرۆژەیەی بایدنیان نەخستەڕوو بۆ ئەوەی عێراق لە گێژاوی دەیان كێشەی گەورەی ئابووری و سیاسی و مەزھەبی ڕزگاری بێت. ئەوەش، بارودۆخی ئێستای عێراقە كە لەھەموو شتێك دەچێت بەڵام لەدەوڵەت ناچێت .\n• كاتێكیش لە 7 – 6 – 2017، سەرۆك بارزانی سەرۆكایەتیی كۆبوونەوەیەكی فراوانی حزب و لایەنە سیاسییەكانی كوردستانی كرد و، لەو كۆبوونەوەیەدا بڕیاردرا 25 – 9 – 2017 ڕیفراندۆم لە ھەرێمی كوردستان و ناوچە كوردستانییەكانی دەرەوەی ئیدارەی ھەرێم، بەكەركووكیشەوە، بكرێت، ئەمە جگە لەوەی كە بەكارھێنانی مافێكی سروشتی و دیموكراسیی گەلی كوردستان بوو، بۆ ئەوەش بوو كە چارەسەرێكی ڕیشەیی یان ھەنگاوێكی گرنگ و بنەرەتی بۆ چارەسەری ڕیشەیی كێشەكانی عێراق بنرێت و كوردستان و عێراق ببنە دوودراوسێی باشی یەكتر، نەك دوژمنی یەكتر. كەچی ئەو كاتەش ئەم پرۆژەیە، كە لەڕاستیدا سەرۆك بارزانی سەركردە و بزوێنەرەكەی بوو، لای ھەندێك وەھا لێكدرایەوە كە ئەوە بۆ دابەشكردن و قووڵكردنەوەی كێشەكانی عێراقە. ئێ ئەوەتا ئەوەش بارودۆخی ئێستای عێراقە كە لەھەموو شتێك دەچێت بەڵام لەدەوڵەت ناچێت .\nزۆر باشە، ئەو كاتە پرۆژەكەی سەرۆك بارزانیتان بۆ چارەسەر قبووڵ نەكرد و، دوای ڕەتكردنەوەی ئەم پرۆژەیەش، نەك ھەر نەتوانراوە كێشەكانی عێراق چارەسەر بكرێن، بەڵكو ئەو كێشانە قووڵتر و ئاڵۆزتریش بوونەتەوە و ئێستا تازە بەتازە محەمەد عەلاوی دەگەڕێت بەدوای ئەوەدا كێ لە كابینەكەی ببێت بەوەزیر بۆ ئەوەی كەمتر بدزێت ! ئێستا پرسیار ئەوەیە كە ئایا دوای پرۆژەكانی سەرۆك بارزانی و جۆ بایدن، كێی تر چ پرۆژەیەكی بۆ چارەسەری بنەرەتیی كێشەكان ھەیە ؟ پرۆژە دەڵێم نەك پێكھێنانی حكوومەتی نوێ، چونكە پێكھێنانی حكوومەتی نوێ پرۆژە نییە!


پەمپێیۆ داوا لە وڵاتانی هاوپەیمانان دەکات چەکدارە بیانییەکانی ڕێکخراوی داعش وەربگرنەوە\nی مانگی یازده ١٥, ٢٠١٩\nوەزیری دەرەوەی ئەمەریکا مایک پەمپێیۆ\nوەزیری دەرەوەی ئەمەریکا مایک پەمپێیۆ داوای لە وڵاتانی ئەندام لە هاوپەیمانێتی دژ بە ڕێکخراوی داعش کرد چەکدارە بیانییەکانی ڕێکخراوی داعش وەربگرنەوە و یارمەتی عێراق بدەن لە دووبارە بنیادنانەوەی ژێرخانی ئابووری عێراق و سوریا کە بەهۆی جەنگەوە زیانێکی زۆرییان بەرکەوتووە.\nپەمپێیۆ لە لێدوانێکدا لەمیانەی دەستپێکی کۆبوونەوەکەی وەزیرانی دەرەوەی وڵاتانی ئەندام لە هاوپەیمانێتییەکە وتی " پێویستە وڵاتانی ئەندام لە هاوپەیمانێتی دژ بە داعش هەزاران چەکداری دەستبەسەرکراوی بیانی تیرۆریست وەربگرنەوە و لێپێچینەوەیان لەگەڵدا بکەن لەسەر ئەو کارە خراپانەی ئەنجامیان داوە."\nجێی ئاماژەیە هێشتا نزیکەی 10 هەزار چەکداری داعش و هەزاران کەس لە خێزانەکانیان لە کەمپەکانی باکووری ڕۆژهەڵاتی سوریادا دەستبەسەر کراون و هێزە کوردییەکانی سوریا پاسەوانیی کەمپەکان دەکەن. واشنتن فشار دەخاتە سەر وڵاتانی ئەوروپا تاوەکو هاوڵاتیەکانیان وەربگرنەوە بەڵام تا ئێستا ئەوروپا ئەو کارەی نەکردووە.\nپەمپێیۆ داواشی لە هاوپەیمانان کرد یارمەتی پێشکەش بکەن لە دووبارە گەڕاندنەوەی خزمەتگوزارییە سەرەکییەکان و دووبارە بنیادنانەوەی ژێرخانی ئابووری عێراق و کار ئاسانیکردن بۆ گەڕانەوەی ملیۆنان پەنابەر. وتیشی لەم جۆرە یارمەتییانە دەبێت لە باکووری ڕۆژهەڵاتی سوریاش پێشکەش بکرێن.\nوتیشی نیگەرانییەکی زۆر هەیە لە هەڕەشەکانی ڕێکخراوی داعش لە دەرەوەی عێراق و سوریا و پێویستە لەسەر هاوپەیمانێتی سەنگیش بخاتە سەر ناوچەی ڕۆژئاوای ئەفریقا.


بۆ تانەدان لەدەسەڵات مەبنە پاڵنەری خۆكوشتن!\nخۆكووشتن و سەرپێچی لە داخی حكومەت و یاسا، رێگەیەك نییە تا مرۆڤ ژیانی خۆی لەپێناودا بخاتە مەترسی و لەدەستدان.\nهەمیشە ئەوانەی لەئەنجامی نەبوونی و بێ مووچەیی و بێ كاری و كرێچێتی و.... پەنا بۆ خۆكوشتن و خۆسووتاندن دەبەن، بەجۆرێك دەبنە مانشێتی سەر شاشەو سۆشیال میدیا وەك ئەوەی كارێكی دروستی كردبێت و دەیكەن بە پاڵەوان لەدژی ئەو حكومەتەی ئەو پەسەندی ناكات.. ئەمەش دەبێتە پاڵنەرێكی بەهێز بۆ هەموو ئەوانەی بێ كارو نەبوون و كرێچی و داخ لەدڵن تا بوون بەپاڵەوان هەمان رێچكە بگرنەبەر..\nپێویستە كاتێ رووداوگەلێكی لەم چەشنە روویدا، هەمیشە ئەو هەوڵانە ئیدانە بكرێن و كارەكەیان بەنابەجێ و نادرووست ئەژمار بكرێت. نەوەك ببنە پاڵنەرێك بۆ كەسانی دیكە تەنها بۆ تانەدان لە دەسەڵاتێك كە تۆ پەسەندی ناكەی..\nژیانی مرۆڤەكان زۆر لەوە پیرۆزترە بۆ دەردەدڵی خۆت ببیە هۆكاری زیادكردن دیاردەی خۆكووشتن لەدژی دەسەڵات..\nئەگەر تۆ میدیاكاری، وەك ئەرك و بەرپرسیارێتی پیشەكەت پێویستە چیرۆكی بڵاوكردنەوەی رووداوەكە وەك كارێكی نادرووست و نابەجێ بهۆنیتەوەو ئەنجامدەر نەكەی بەپاڵەوان و قوربانی نادادی سیستمێك.\nئەگەریش هاوڵاتییەكی و پێت خۆشە لەئەكاونتی خۆت وێنەو هەواڵێكی لەم چەشنە بڵاو بكەیتەوەو سەرنجی هاوڕێكانتی پێ رابكێشی، ئەوە باشتر وایە نەیكەی..چوون هەموومان مرۆڤین و مافی ژیانمان هەیە، ئەم جۆرە هەواڵانە كاریگەری خراپ لەسەر دەروون و بیركردنەوەی خەڵكی جێدەهێڵێ جگە لەوەی لەمێشكی كەسانێك وەك بەدیلێك بۆ چارەسەری كێشەكان دەچەسپێ.\nبۆیە وا پێویستە خۆمان بەدوور بگرین لەبڵاوكردنەوەی وێنەو هەواڵ و بەپاڵەوانكردنی ئەو كەسانەی خۆیان دەكەنە قوربانی وەك بەدیلێك بۆ چارەسەری گرفتەكانیان، تا نەبینە پاڵنەر بۆ ئەوانەی باری دەروونیان ناجێگیرەو هەمیشە رێی كرداری نادرووست لەهزریاندا بوونی هەیە.


ئەمەش یەکەمین جارە هێرشێکی لەو شێوەیە بکرێتەسەر بنکەیەکی لەشکری تورکیا لەناو هەرێمدا لەوەتای ئەو بنکانە لە ناوەڕاستی ساڵانی نەوەتەکانی سەدەی ڕابردووەوە لە هەرێم دانراون.\nلە ناوچەی شیلادزێ سەدان کەس هێرشیان کردە سەر بنکە لەشکرییەکەی تورکیا و سەربازە تورکەکان تەقە لە هاوڵاتیان کورد دەکەن و سەرچاوەکانی هەواڵ باسیان لە کوژرانی دوو کەس کردووە لەگەڵ برینداربوونی نزیکەی دە خۆپیشاندەری تر.\nبەڵام سەربازەکانی تورکیا ناچاردەبن بنکەکە جێبهێڵن و هەرچی کەرەستە و کەلوپەل و ئامێری لەشکریش هەیە لەناو بنکە سەربازیەکەدا جێی دەهێڵن و دەکەونە دەست خەڵک و زۆربەشیان دەسوتێنرێن.\nحکومەتی عێراق ناڕەزایی خۆی دەربڕیوە بەرامبەر تەقەکردنی سەربازەکانی تورکیا لە خۆپیشاندەران. وەزارەتی دەرەوەی عێراق دەڵێت بانگهێشتی باڵیۆزی تورکیا دەکات تا بە فەرمی ئیدانەکردنی ئەو تەقەکردنانە بداتە دەست تورکەکان.\nهێرشی خۆپیشاندەران دوابەدوای ژمارەیەک هێرشی ئاسمانی لەشکری تورکیا بوو لەو ناوچانەدا وەک ئانکەرە دەڵێت پارتی کرێکارانی کوردستانی لێن، بەڵام لەو هێرشە ئاسمانیانەدا ژمارەیەک خەڵکی سیڤیل لە ناوچەکەدا دەکوژرێن و برینداردەبن و هەروەها زیانێکی زۆری ماڵیش هەبووە.\nدکتۆر جەبار قادر، پسپۆڕی کاروباری ڕۆژهەلاتی ناوەڕاست\nدەسەڵات لە هەرێمی کوردستانی عێراق لە ڕاگەیاندنێکدا سەبارەت بەو ڕووداوە دەڵێت " نیگه‌رانى و دڵگرانیمان بۆ كه‌وتنه‌وه‌ى زیانى گیانى و بریندار له ڕووداوه‌كانى ئه‌مڕۆى ناوچه‌ى شێلادزێ ده‌رده‌بڕین و وێڕاى سه‌ره‌خۆشى، هاوسۆزى له‌گه‌ڵ كه‌سوكار و خانه‌واده‌ى قوربانیان ده‌رده‌بڕین. ده‌ستى گێره‌شێوێن له پشت ئه‌و ڕووداوانه‌وه هه‌یه، بۆیه ده‌زگا په‌یوه‌نداره‌كان به وردى لێكۆڵینه‌وه‌ى لێده‌كه‌ن و هۆكارانى پشێوى و گێره‌شێوێنان سزا ده‌ده‌رێن."\nدەسەڵاتداران لە پارێزگای دهۆک ژمارەیەکی زۆری چالاکوانانیان دەستگیر کردووە لەسەر ئەو ڕووداوە و بەپێی زانیارییەکان تا کاتی ئەم بەرنامەیەش بەلانیکەم 20 چالاکوان هێشتا هەر لە زینداندان.\nخۆپیشاندەران ئاماژەیان بەوە کردووە لە کاتێکدا دەسەڵاتدارانی هەرێم هەنگاوێکی ئەوتۆیان نەناوە بۆ پاراستنی ژیان و ماڵی هاوڵاتیان و هەروەهاش بۆ ڕێگەگرتن لەو پێشێلکاریانەی تورکیا دەیکات، هەر بۆیە خۆیان لەسەر مافی پاراستنی خۆیان هاتوونەتە دەنگ.\nئەو جۆرە پێشێلکاریانە هەر تەنها تورکیا نییە، بەڵکو کۆماری ئیسلامی ئێرانیش دەیانکات.\nئایا ڕووداوەکانی شیلادزێ هەر تەنها ڕەهەندی بەرەنگاربوونەوەی تورکیای هەیە؟\nبۆچی هێرش نەکرایە سەر بنکە لەشکرییەکانی تری تورکیا لە هەرێمی کوردستانی عێراقدا؟\nچۆن دەکرێت ڕێگە لە پێشێلکارییەکانی تورکیا و ئێران بگیرێت؟\nدکتۆر جەبار قادر، پسپۆڕی کاروباری ڕۆژهەڵاتی ناوەڕاست لە بەرنامەی ئەم هەفتەیەی لەگەڵ ڕووداوەکاندا وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە: